இன்று நாடாளுமன்றம் தொடங்குகிறது.

இந்த ஆண்டின் இறுதி நாடாளுமன்ற கூட்டம் இன்று தொடங்கி நவம்பர் 24 ஆம் தேதி வரை நடை பெறவிருக்கிறது. இந்த கூட்ட தொடரில் பாஸ் கட்சியின் சர்ச்சைக் குரிய ஹூடுட் சட்ட மசோதா முழுமையாக தாக்கல் செய்யப்படவிருப்பதால் பரபரப்பான சூழ்நிலை நிலவுகிறது. இக்கூட்டத் தொடரில், வரும் 21ஆம் தேதி வெள்ளிக்கிழமை , பிரதமர் டத்தோ ஸ்ரீ நஜீப் துன் ரசாக் 2017 -ஆம் ஆண்டுக்கான வரவு செலவுத் திட்டத்தை தாக்கல் செய்யவிருக்கிறார். எனினும், அதனை விட பாஸ் கட்சியின் சர்ச்சைக்குரிய மசோதா நாட்டில் எல்லா இனத்தவர்களின் கவனத்தை கவர்ந்துள்ளது என்று திட்டவட்டமாக கூறலாம். கடந்த நாடாளுமன்ற கூட்ட தொடரில் பாஸ் கட்சி திடீரென ஹூடுட் சட்ட மசோதாவை நாடாளுமன்றத்தில் தாக்கல் செய்த போது தேசிய முன்னணி கட்சிகளிடையே சலசலப்பு ஏற்பட்டது. இது, நெருக்கடியான ஒரு சூழ்நிலையை ஏற்படுத்தியுள்ள வேளையில், இந்நிலை நீடித்தால் தேசிய முன்னணி கூட்டணி உடையுமா? என்ற சந்தேகமும் தற்போது எழுந்துள்ளது. காரணம், சர்ச்சைக்குரிய ஹூடுட் சட்ட மசோதாவை நாடாளுமன்றம் அங்கீகரித்தால் சபா, சரவா மாநிலங்கள் தனித்துச் செயல்பட நேரிடும் என்று எச்சரிக்கை விடுக்கப்பட்டுள்ளது. கடந்த 1963-ஆம் ஆண்டில் மலேசியா அமைக்கப்பட்டது முதல் இது வரையில் பேணப்பட்டு வந்த நல்லிணக்கம், ஒற்றுமை, புரிந்துணர்வு ஆகியன இந்த ஹூடுட் சட்டத்தால் சீர்குலைத்து விடும். பாஸ் கட்சித் தலைவர் முன் வைத்துள்ள இத்தீர்மானம் விவாதத்திற்குப் பின் சட்டமாக எடுத்துக் கொள்ளப்பட்டால் அது மக்களின் குறிப்பாக சபா - சரவா மக்களின் மனங்களைப் பெரிதும் பாதிக்கச் செய்யும் அப்போது எச்சரிக்கப்பட்டது. அவரின் இந்த எச்சரிக்கை தேசிய முன்னணிக்கு பெரும் மிரட்டலாகவே அமையும். காரணம் சபா, சரவா பிரிந்தால் தேசிய முன்னணி தனது ஆட்சியை இழக்க வேண்டிய நிலையும் ஏற்படலாம். கிளாந்தானில் ஹூடுட் சட்டத்தை கொண்டு வருவதற்கு பாஸ் கட்சி கடந்த சில ஆண்டுகளாக பல்வேறு முயற்சிகளை மேற்கொண்டு வந்தது. இறுதியில் அம்னோவின் உதவியோடு நாடாளுமன்றத்தில் இந்த மசோதாவை அக்கட்சியின் தலைவர் டத்தோஸ்ரீ அப்துல் ஹாடி அவாங் தனி நபராக தாக்கல் செய்துள்ளது தேசிய முன்னணி தோழமைக் கட்சிகள் உட்பட எதிர்க்கட்சிகளிடையே பெரும் ஆச்சரியத்தையும், அதிர்ச்சியையும் ஏற்படுத்தியுள்ளது. பாஸ் கட்சியின் இந்நடவடிக்கையினால் தேசிய முன்னணியின் 3 முக்கிய தோழமைக் கட்சிகள் பெரும் எதிர்ப் புத் தெரிவித்துள்ள வேளையில், பாஸ் கட்சி தாக்கல் செய்துள்ள அந்த ஹூடுட் சட்டம் நாடாளுமன்றத்தில் ஏற்றுக் கொள்ளப்பட்டால் தாங்கள் பதவி விலகப் போவதாக அக்கட்சிகளின் தலைவர்கள் அதிரடியாக அறிவித் துள்ளனர். மேற்கண்ட இந்த மசோதா நாடாளுமன்றத்தில் ஏற்றுக் கொள்ளப்பட்டால் தாங்கள் பதவி விலகப் போவதாக மசீச தலைவர் டத்தோஸ்ரீ லியோவ் தியோங் லாய், கெராக்கான் தலைவர் டத்தோஸ்ரீ மா சியூவ் கியோங், மஇகா தலைவர் டத்தோஸ்ரீ டாக்டர் எஸ். சுப்பிரமணியம் ஆகியோர் அதிரடியாக அறிவித்துள்ளது தேசிய முன்ன ணியின் அரசியல் வானில் பெரும் கலக்கத்தையும், நெருக்கடியான சூழ்நிலையையும் ஏற்படுத்தியுள்ளது. பழம்பெரும் அரசியல் கூட்டணியாக விளங்கி வரும் தேசிய முன்னணிக்கு இதுபோன்ற நெருக்கடியான சூழ்நிலை இதுவரை ஏற்பட்டதே இல்லை. தேசிய முன்னணிக்கு ஏற்பட்டுள்ள இந்நிலை மிகவும் மோசமான ஒரு சூழ்நிலை என்றே அரசியல் பார்வையாளர்கள் கருதுகின்றனர். ஆகக் கடைசியாக இருந்த அந்த சட்ட மசோதாவை முன்கூட்டியே தாக்கல் செய்வதற்கு பிரதமர் துறை அமைச்சர் டத்தோஸ்ரீ அஸாலினா ஒஸ்மான் முன்மொழிந்திருப்பது, அம்னோவும் பாஸ் கட்சியும் கூட்டு சேர்ந்தே இந்த சட்ட மசோதாவை தாக்கல் செய்துள்ளது தேசிய முன்னணி தோழமைக் கட்சிகளிடையே பெரும் அதிருப்தியை ஏற்படுத்தியுள்ளது. பிரதமரும் தேசிய முன்னணித் தலைவருமான டத்தோஸ்ரீ நஜீப் துன் ரசாக் இப்பிரச்சினைக்கு சுமுகமான முறையில் தீர்வு காணா விட்டால் நாட்டில் பெரும் சக்தி வாய்ந்த கூட்டணியாக திகழ்ந்து வந்த தேசிய முன்னணி உடையும் அபாயத்தை எதிர்நோக்கலாம். அது நாட்டின் அரசாங்க நிர்வாகம் உட்பட நாட்டின் அரசியல் தலைவிதியையே மாற்றி தேசிய முன்னணியின் அமைக்கும் நிலையை ஏற்படுத்தி விடலாம் என்பதை யாரும் மறுக்க முடியாது. தேசிய முன்னணி தோழமைக் கட்சிகளைத் தவிர்த்து,பாஸ் கட்சியுடன் பங்காளித்துவம் கொண்டிருந்த ஜனநாயக செயல் கட்சியும் இதற்கு பெரும் எதிர்ப்புத் தெரிவித்துள்ளது. அரசியல் லாபத்திற்காக தேசிய முன்னணியும், பாஸ் கட்சியும் கூட்டு சேர்ந்து இந்த சட்ட மசோதாவை தாக்கல் செய்துள்ளதாக ஜனநாயக செயல் கட்சியின் தலைமைச் செயலாளர் லிம் குவான் எங் குற்றம் சாட்டினார். பாஸ் கட்சியால் தனிப்பட்ட முறையில் தாக்கல் செய்யப்பட்ட ஹடுட் ஷரியா இஸ்லாமிய சட்ட திருத்த மசோதா தேசிய முன்னணியை அழிக்க ஒருபோதும் அனுமதிக்கக் கூடாது என கேமரன் மலை நாடாளுமன்ற உறுப்பினர் டத்தோஸ்ரீ ஜி.பழனிவேல் தனது கருத்தை பதிவு செய்துள்ளார். இது ஒரு கடுமையான விவகாரமாகும். எனவே, இவ்விவகாரம் குறித்து அரசாங்கமும், நாடாளுமன்ற உறுப்பினர்களும் விவாதிக்க வேண்டும் என அவர் கேட்டுக் கொண்டார். மலேசியாவிலுள்ள சிறுபான்மை சமூகத்தை தேசிய முன்னணி பிரதிநிதிப்பதாக இருந்தாலும், அனைத்து கட்சிகளின் நலனையும் அது பாதுகாப்பது அவசியமாகும் என்றார். - தி மலேசியன் டைம்ஸ்


நாடாளுமன்றத்தில் தூங்கிய அமித்ஷா! வைரலாகும் போட்டோ!

நாடாளுமன்றத்தில் கூட்ட தொடரில் அமித்ஷா தூங்குவது போல் இருக்கும் போட்டோ ஒன்று சமூக வலைத்தளங்களில் பரவி வருகிறது. அதில் மத்திய சட்ட அமைச்சர் ரவி சங்கர் பிரசாத் நாடாளுமன்ற சபையில்  பேசிக்கொண்டிருக்கும் போது பாஜக தேசிய தலைவர் அமித் ஷா தூங்குவது போன்ற காட்சி வெளியாகி பரபரப்பானது. இந்நிலையில் கடந்த 9 ஜனவரி 2019 குளிர்காலக் கூட்டத் தொடரின் போது, இது நடந்ததாகவும், அப்போது அங்குள்ள கேமரா வில் பதிவான காட்சியில் அமித் ஷா கண்ணை மூடிய போது இக்காட்சி எடுக்கப்பட்டது என்றும் பாஜகவினர் கூறி வருகின்றனர்.

இதனையடுத்து குடியரசுத் தலைவர் ராம் நாத் கோவிந்த் உரையாற்றும் போது காங்கிரஸ் தலைவர் ராகுல்காந்தி தனது செல்போனை பயன்படுத்தியது பெரும் சர்ச்சை ஏற்பட்டது. அது சம்பந்தமான போட்டோக்கள் சமூக வலைத்தளங்களில் பரவியது. இதற்கு ராகுலுக்கு எதிர்ப்பு தெரிவித்த பாஜகவினர் ஏன் அமித் ஷா, அவையில் தூங்கிக் கொண்டிருப்பதைக் கண்டு எதுவும் கூறவில்லை என எதிர்க்கட்சிகள் கூறிவருகின்றனர்.


மேஜைக்கு பக்கத்தில் பிளக்பாயின்ட் வைக்கலாமா?

வீட்டின் மதிப்பை காட்டும் வகையிலான டிவி, கணினி, பிர்ட்ஜ் ஆகியவற்றை எங்கெங்கு வைக்கப் போகிறோம் என்பதை கணக்கிட்டு அதற்கேற்றார் போல் மின் இணைப்பை அமைக்க வேண்டும். மின் இணைப்புகளை முதலிலேயே வைப்பது பற்றி திட்டமிடவில்லை எனில் நமக்கு தான் நஷ்டம். ஏனெனில் வீடு கட்டி முடித்தபின், மாற்றியமைக்க முயன்றால் கட்டிய சுவர்களை இடிக்க வேண்டும். அப்படி செய்தால் கட்டிடத்தின் வலிமையும் பாதிக்கும். வீட்டின் நேர்த்தியான அழகும் குறையும். கைக்கு எட்டும் தூரத்தில் சுவிட்சு போர்டு இல்லையென்றால் மிகவும் சிரமம். அதனை ஏதாவது ஒரு மூலையில் பொருத்தி இருப்பதால் என்ன பிரயோஜனம்? அயன்பாக்ஸ் உள்ளிட்ட மின்சாதன பொருட்களை பயன்படுத்துவதற்கு மேஜைக்கு பக்கத்தில் சுவிட்சுகளை அமைப்பது சுலபமாக இருக்கும். அவ்வாறு அமைக்கப்படும் சுவிட்சுகள், பிளக் பாயின்ட் சாக்கெட்கள் குழந்தைகள் கைக்கு எட்டும் தூரத்தில் இல்லாமல் பார்த்து கொள்ள வேண்டியது அவசியம். எனவே தான், ஒவ்வொரு அறைக்கும் மின் இணைப்பு வசதியை எப்படி அமைக்கப் போகிறோம் என்பதை முன்கூட்டியே முடிவு செய்வதே புத்திசாலித்தனமான நடவடிக்கை என்பர்.


‘அடியோஸ்’ சர்ச்சை

‘அடியோஸ்’ என்ற ஸ்பானிய மொழி வார்த்தைக்கு ஆங் கிலத்தில் ‘குட்பை’ அல்லது தமிழில் வந்தனம் என்று அர்த்தம். ஒருவரிட மிருந்து பிரியாவிடை பெறும்போது இதனை பயன்படுத்து கிறோம். ஆனால், நம் நாட்டின் ஜெலுத் தோங் நாடாளுமன்ற தொகுதி ஜ.செ.க. பிரதிநிதியான ஜெஃப்ரி ஊய்-யை பொறுத்த வரையில் அவர் இந்த வார்த் தையைப் பயன்படுத் தியது பெரிய சர்ச்சையை ஏற்படுத்தியுள்ளது. அவர் சொன்ன வார்த்தக் தவறல்ல. ஆனால், அவர் அதனை பயன்படுத்திய சூழ்நிலைதான் தவறு. நாட்டின் மூத்த எதிர்க்கட்சித் தலைவர் லிம் கிட் சியாங்கிடம் வேண்டுமானால் அவர் அடியோஸ் என்ற வார்த்தையைப் பயன்படுத்தியிருக்கலாம். அது சரியானதாகவும் இருந்திருக்கும். ஆனால், பாஸ் கட்சியைச் சேர்ந்த, அண்மையில் காலமான சமய ஆலோசகருக்கு அவர் அந்த வார்த்தையைப் பயன்படுத்தியது முஸ்லிம்களின் உணர்வுகளை அதிகமாகவே பாதித்துள்ளது. ஊய் ஒரு மலேசிய அரசியல்வாதி. அதிலும், 2008-ஆம் ஆண்டு முதல் நாடாளுமன்ற உறுப்பினராக இருக்கிறார். மலேசிய அரசியலில் நிலவும் இதுபோன்ற சிக்கலான விஷயங்களைப் பற்றி மற்றவர்களை விட அவர்தான் அதிகம் அறிந்திருக்க வேண்டும் என எதிர்பார்க்கப்படுகிறது. காலமான ஒரு இஸ்லாமிய சமய ஆலோசகருக்கு அடியோஸ் என்று டுவிட்டரில் அவர் கூறியிருப்பது பலரின் கவனத்தையும் ஈர்த்தது. குறிப்பாக, முஸ்லிம் சகோதரர்கள் அவர் மன்னிப்புக் கேட்க வேண்டும் என்று கோரிக்கை எழுப்பினர். சமய உணர்வுகளை மதிக்காத குற்றத்திற்காக ஊய் போலீஸ் விசாரணைக்கும் ஆளானார் என்பது குறிப்பிடத்தக்கது.


இறப்பர் தொழிற்சாலையில் நடந்த சோகம்

ஹொரணை – வெல்லம்பிட்டி பிரதேசத்திலுள்ள இறப்பர் தொழிற்சாலையொன்றில் இன்று ஏற்பட்ட விபத்தில் ஐவர் உயிரிழந்துள்ளனர் பலர் காயமடைந்தனர். தொழிற்சாலையில் உள்ள அமோனியா அமிலம் அடங்கிய குழி யைச் சுத்தம் செய்வதற்காகச் சென்ற ஊழியர் ஒருவர் அந்த குழிக்கள் விழுந்துள்ளார். இதனையடுத்து அவரைக் காப்பாற்றுவதற்காகச் சென்றவர்களில் 16 பேர் காயமடைந்தனர்.

காயமடைந்தவர்கள் மருத்துவமனையில் சேர்க்கப்பட்ட பின் சிகிச்சைப் பலனின்றி நால்வர் உயிரிழந்தனர்.இந்தச் சம்பவம் தொடர்பான மேலதிக விசாரணைகளைப் பொலிஸார் மேற்கொண்டு வருகின்றனர்.


கேமரன் மலை வேட்பாளர் யார்? கட்சிக்குள் போட்டா போட்டி.

கோலாலம்பூர், டிச. 21-

கேமரன் மலை நாடாளுமன்றத் தொகுதி தங்களின் பாரம்பரிய தொகுதி என கூறிக்கொள்ளும் நாட்டின் மூத்த அரசியல் கட்சிகளில் ஒன்றான ம.இ.கா; இம்முறை அத்தொகுதியைத் தக்க வைத்துக்கொள்ள முடியுமா என்ற கேள்வி ஒரு புறமிருக்க, கட்சி பரிந்துரை செய்துள்ள வேட்பாளரான டத்தோ சிவராஜ் மீண்டும் அங்கு போட்டியிடுவதில் சட்ட ரீதியில் மிகப்பெரிய சிக்கலை எதிர்நோக்கியுள்ளார். இந்நிலையில் கட்சியின் முக்கியமான பதவிகளை வகிக்கும் நால்வர் வேட்பாளராக தேர்வு செய்யப்படுவதில் முனைப்பு காட்டி வருவதாக மலேசிய நண்பன் அறிகிறது.

Read More: Malaysia Nanban Tamil Daily on 21.12.2018


அட்ஜஸ்ட் பண்ணாதான் சினிமா வாய்ப்பு கிடைக்கும்னு சொன்னாங்க..!' - மாடல் துர்கா

என்னைப் பொறுத்தவரைக்கும் மற்ற துறைகளைவிட பொண்ணுங்களுக்கு மாடலிங் பாதுகாப்பான துறைதான்' என உற்சாகமாகப் பேசத் தொடங்கு கிறார், கோயம்புத்தூரைச் சேர்ந்த மாடல் துர்கா. மாடலிங்கிற்கு மட்டுமல்ல இவரது டப்ஸ்மாஷூக்கும் சமூக வலைதளத்தில் ஏராளமான ரசிகர்கள் இருக்கிறார்கள். இன்ஸ்டாகிராமில் இவர் பதிவிடும் புகைப்படங்களுக்கும், டப்ஸ்மாஷ் வீடியோக்களுக்கும் பல ஆயிரம் லைக்ஸ் குவிகிறதாம்.

துர்கா பற்றி சொல்லுங்க..?'

என்னுடைய சொந்த ஊர் கோயம்புத்தூர். இப்போ எனக்கு இருபது வயசாகுது. என் அம்மாவும், அப்பாவும் பேராசிரியரா வேலை பார்க்குறாங்க. உண்மையைச் சொல்லணும்னா நான் எங்க அம்மா, அப்பாவுக்கு வளர்ப்பு குழந்தை. என்னைத் தத்தெடுத்திருந்தாலும், என் சொந்த அம்மா, அப்பாவை விட நல்லா பார்த்துக்குறாங்க.''

மாடலிங் பயணம் எப்போது ஆரம்பித்தது..?'

எனக்குச் சின்ன வயசுல இருந்தே மீடியா ஃபீல்டு மேல ஒரு கிரேஸ் இருந்துச்சு. என் ஃபேமிலில என் அம்மாவும், அப்பாவும் என்னைப் பாசமா பார்த்து க்கிட்டாலும் எங்க சொந்தக்காரங்க என்னைக் கொஞ்சம் வெறுப்போடதான் அணுகுனாங்க. பல நாள்கள் தனிமையில் நிறையவே ஃபீல் பண்ணி யிருக்கேன். அவங்களுடைய பிரஷர்னால பிளஸ் டூ முடிச்சதும் எனக்குத் திருமணம் செஞ்சுடலாம்னு அப்பா முடிவு பண்ணாங்க. ஆனா, எனக்கு நான் யாருன்னு நிரூபிக்கணும்னு விருப்பம் அதுனால அம்மாவோட சப்போர்ட்டோட மாடலிங் பண்ண ஆரம்பிச்சேன். அதுக்கப்புறம் என் அப்பாவும் என் விருப்பத்துக்கு முழுமனசோட இல்லனாலும் எனக்குப் பிடிச்சிருக்குன்னு சப்போர்ட் பண்ண ஆரம்பிச்சிட்டார். இப்படித்தான் என் மாடலிங் பயணம் ஆரம்பிச்சது.''

இடையில் மாடலிங்கிற்கு பிரேக் விட்டுருந்தீங்களே..?'

எனக்குக் கொஞ்சம் ஹெல்த் பிரச்னை ஏற்பட்டுச்சு. அதுனால டாக்டர் முழுசா ரெஸ்ட் எடுத்தே ஆகணும்னு சொல்லிட்டார். அதுக்காகத் தான் கொஞ்சம் பிரேக் எடுத்தேன். இப்போ ஹெல்த் பிரச்னைகள் எல்லாம் சரி ஆகிடுச்சு. இன்னும் ரெண்டு மாசத்துல மறுபடியும் ரீ-என்ட்ரி கொடுத்துடுவேன்.''

டப்ஸ்மாஷ்ல பயங்கர பிரபலம் ஆகிட்டீங்களே..?'

வீட்டுல ரெஸ்ட் எடுத்துட்டு இருந்தப்போதான் பொழுதுபோக்குக்காக டப்ஸ்மாஷ் பண்ணேன். அதைப் பார்த்துட்டு என் ஃப்ரெண்ட்ஸெல்லாம் நல்லா இருக்குன்னு சொன்னாங்க. அதுக்கப்புறமாதான் நிறைய டப்ஸ்மாஷ் பண்ண ஆரம்பிச்சேன். நிறையப் பேர் எனக்கு இன்பாக்ஸ் பண்ணி உங்க கூட டப்ஸ்மாஷ் பண்ணனும்னு விரும்புறேன்னு சொல்லுவாங்க. இப்போ ரீசன்ட்டா பிரியா வாரியர் - ரோஷன் பிரபலமான சீன்ல பிரியா வாரியர்க்குப் பதிலாக நான் ரோஷன் கூட சேர்ந்து ஒரு டப்ஸ்மாஷ் பண்ணிருக்கேன்.''

மறக்கமுடியாத டப்ஸ்மாஷ்..?'

நான் 'வாமனன்' படத்துல ஊர்வசி மேடம் நடிச்ச காமெடி சீனை வைத்து ஒரு டப்ஸ்மாஷ் பண்ணேன். அதை என் ட்விட்டர்ல அப்லோடு பண்ணி யிருந்தேன். அதைச் சந்தானம் சார் ரீ-ட்விட் பண்ணியிருந்தாங்க. அந்த டப்ஸ்மாஷ்தான் என் ஃபேவரைட். ''

பட வாய்ப்புகள் வந்துச்சா..?'

நிறைய வாய்ப்புகள் வந்துச்சு. ஆனா, பெரும்பாலும் இயக்குநர்கள் நடிக்கிறதுக்குத் தேவையான திறமை அந்தப் பொண்ணுகிட்ட இருக்கான்னு பார்க்க மாட்டேங்குறாங்க. உடம்பு நல்லா இருக்கான்னுதான் பார்க்குறாங்க. நிறைய பேர் என்கிட்ட அட்ஜஸ்ட்மென்ட் பண்ண முடியுமான்னு கேட்டாங்க. முடியாதுன்னு சொன்னதாலேயே நிறைய வாய்ப்புகள் தவற விட்டேன். மாடலிங்ல கூட இந்த மாதிரி பிரச்னைகளை நான் சந்திக்கல. சினிமாவில் நடிக்க ணும்னு ஆசை இருக்கு. என் திறமையை மட்டும் பார்த்து எனக்கு ஏதாவது வாய்ப்பு கிடைச்சா நிச்சயம் நடிப்பேன். நிறைய சீரியல் வாய்ப்பு வந்துச்சு. அப்போ என்னுடடைய ஹெல்த் பிரச்னையால சீரியலில் நடிக்க முடியல. இப்போ சினிமா மட்டுமில்ல சீரியலில் நடிக்கவும் ரெடியா இருக்கேன்.''

இப்போ நீங்க மிஸ் பண்ணிட்டோமேன்னு ஃபீல் பண்ண சீரியல்..?'

ஜீ தமிழில் இப்போ ஒளிபரப்பாக இருக்கிற `ஒரு ஊர்ல ஒரு ராஜகுமாரி' சீரியலில் நடிக்க வாய்ப்பு வந்துச்சு. எனக்கு அந்த ஸ்கிரிப்ட் ரொம்ப பிடிச்சி ருந்துச்சு. என் போட்டோ பார்த்துட்டு என்னைக் கூப்டாங்க. நேர்ல என்னைப் பார்த்ததும் என்னங்க இவ்வளவு ஒல்லியா இருக்கீங்க. எங்களுக்குக் குண்டான பொண்ணுதான் தேவைன்னு சொல்லிட்டாங்க. நேத்துதான் அந்தத் தொடருடைய புரொமோ பார்த்தேன். மிஸ் பண்ணிட்டேன்னு வருத்தமா இருந்துச்சு.''


பிரபாகரனுக்கு தூக்குத் தண்டனை நிறைவேற்றம்.

சிங்கப்பூர், ஒரு மலேசியப் பிரஜையான பிரபாகரனின் தூக்குத் தண்டனையை ஒத்திவைக்கக் கோரி, அவரின் குடும்பத்தினரும் மனித உரிமை அமைப்புகளும் முழு வீச்சாக நடத்திய கடைசி நேர சட்டப் போராட்டம் தோல்வியில் முடிந்தது. அவருக்கு தூக்குத்தண்டனை இன்று வெள்ளிக்கிழமை அதிகாலையில் 6 மணிக்கு சாங்கி சிறைச்சாலையில் மரண தண்டனை நிறைவேற்றப்பட்டது. நாங்கள் மேற்கொண்ட முயற்சிக்கும் நம்பிக்கைக்கும் இதுவே கடைசி வழியாக இருந்தது என்று சிங்கப்பூரில் செய்தியாளர்களிடம் பேசிய மலேசிய வழக்கறிஞர் சுரேந்திரன் தெரிவித்தார். பிரபாகரன் சம்பந்தப்பட்டதாக கூறப்படும் போதைப்பொருள் கடத்தல் வழக்கில் சிங்கப்பூர் நீதிமன்றம் பிறப்பித்த தூக்குத் தண்டனை நிறைவேற்றத்தை எதிர்த்து அந்த வழக்கை நெதர்லாந்தில் தி ஹெக் நகரில் உள்ள அனைத்துலக நீதிமன்றத்திற்கு கொண்டு செல்ல அவரின் குடும்பத்தினர் கடந்த ஓராண்டு காலமாக போராடி வந்தனர். தனது 17 வயதில் தந்தையை இழந்த பிரபாகரன், தாயார் ஈஸ்வரியின் பராமரிப் பில்தான் ஜொகூரில் வாழ்ந்து வந்தார். கடந்த 2012 ஆம் ஆண்டு இவருக்கு எதிராக சிங்கப்பூர் போலீசார் கொண்டு வந்த போதைப்பொருள் கடத்தல் வழக்கில் கடைசி வரையில் தாம் ஒரு நிர பராதி என்றும் இந்த வழக்கில் சம்பந்தப்பட்டுள்ள முக்கிய நபர்கள் சாட்சியாக அழைக்கப்படவில்லை என்றும் 30 வயதான பிரபாகரன் வாதிட்டு வந்தார். இதன் காரணமாகவே சிங்கப்பூர் நீதிமன்றம் பிறப்பித்த தூக்குத் தண்டனையை எதிர்த்து இவ்வழக்கை அனைத்துலக நீதிமன்றத்திற்கு கொண்டு செல் வதென அவரின் தாயார் ஈஸ்வரி சட்டப் போராட்டம் நடத்தி வந்தார். இவ்வழக்கை அனைத்துலக நீதிமன்றத்திற்கு கொண்டு செல்லுவதற்கு அனுமதி கோரி பிரபாகரனின் தாயார் ஈஸ்வரி செய்து கொண்ட மேல்முறையீட்டு வழக்கு மனு இன்னமும் மலேசிய நீதிமன்றத்தில் இருக்கும் போது விசா ரணை முடிவு தெரியும் வரையில் தன் மகனின் தூக்குத்தண்டனை ஒத்திவைக்க கோரி கடைசி நிமிடம் வரையில் ஈஸ்வரி போராடி வந்தார் என்பது குறிப் பிடத்தக்கது.


வேதமூர்த்திக்கு முழு அமைச்சர் பதவி வழங்கப்படுமா?

கோலாலம்பூர்,

கடந்த பொதுத் தேர்தலில் பக்காத்தான் ஹராப்பான் கூட்டணி, மத்திய அரசாங்கத்தை கைப்பற்றும் அளவிற்கு இந்தியர்களின் பெருவாரியான ஆதரவு அந்தக் கூட்டணிக்கு இருந்த வேளையில் இந்தியர்களின் நம்பிக்கையை மீட்டெடுக்கும் வகையில் ஹிண்ட்ராப் தலைவர் பொன். வேதமூர்த்திக்கு முழு அமைச்சர் பதவி வழங்குவதற்கு ஆவன செய்யப்படுமா என்ற கேள்வி எழுந்துள்ளது.

Read More: Malaysia Nanban Tamil Daily on 30.6.2018


நெற்றிப் பொட்டில் துப்பாக்கிச் சூடு!

பண்டார் துன் ஹுசேன், ஜாலான் சுவாகாசேயில் நேற்று முன் தினம் நள்ளிரவில் 39 வயது ஆடவர் ஒருவர் துப்பாக்கிச் சூட்டு காயங்களுடன் இறந்து கிடக் கக் கண்டுபிடிக்கப்பட்டார். அவர் இறந்து கிடந்த வீடு ஒரு தொழில் அதிபருக்கு சொந்த மானது என்றும், அவருடன் பேச்சுவார்த்தை நடத்த வந்திருந்த சம யத்தில் அந்த ஆடவர் சுட்டுக்கொல்லப்பட்டார் என்றும் காஜாங் மாவட்ட போலீஸ் தலைவர் துணை ஆணையர் ஒஸ்மான் நான்யான் கூறினார். இரவு 12.30 மணியளவில் தனது வீட்டிற்கு வெளியே வேட்டுச் சத்தம் கேட்டதாகவும், பிறகு கையில் துப்பாக்கியுடன் அந்த ஆடவர் ரத்த வெள்ளத்தில் கிடந்ததை தாம் பார்த்ததாகவும் அந்த தொழில் அதிபர் போலீஸ் வாக்குமூலத்தில் கூறினார். அவரை பரிசோதித்ததில் ஆடவரின் நெற்றிப் பொட்டில் துப் பாக்கிச் சூட்டு காயம் காணப்பட்டது. அது ஒரு தற்கொலை என்று தெரிய வந்திருப்பதாக ஒஸ்மான் தெரிவித்தார். இச்சம்பவம் தொடர்பில் 11 பேரிடம் விசாரணை நடத்தப்பட்டு வருகிறது.


மலேசிய இந்தியர்கள் அரசியல் உரிமையை இழக்கலாமா?

மலேசிய இந்தியர்களிடையே காணப்படும் அலட்சியப் போக்கும், சமூகத்தைப் பற்றிய அக்கறை யின்மையும், எதற்கெடுத்தாலும் அடுத்தவரின் தலை யீடுகளுக்காகக் காத்திருக்கும் போக்கும், அரசாங்கம் எதையுமே செய்யவில்லை என்ற எதிர்மறை போக்கும் 60 ஆண்டு கால சுதந்திரத்திற்குப் பின்னரும் சமூகப் பொருளாதார பின்னடைவுகளால் மிகவும் பாதிக்கப்பட்டிருக்கும் இனமாக நாம் பரிமாணம் பெற்றுள்ளதற்கு அடிப்படைக் காரணங்களாக ஏவு கணை பட்டியலிடுகின்றது! மலேசிய இந்திய சமூகத்தி னரைப் போல் அரசியல் பேசும் சமூகம் இந்த நாட்டிலேயே இல்லை எனலாம். கடுகு சிறுத் தாலும் காரம் போகாது என்பார் கள். ஆனால், நாம் சிறு சமூகத் திற்கு 15ற்கும் குறையாத அரசி யல் கட்சிகள் என்பதை எண்ணும் போதுதான் வேதனையே ஏற்படு கின்றது. ஊர் இரண்டு பட்டால் கூத்தாடிக்குக் கொண்டாட்டம் என்பார்கள். அரசியலில் நாம் 15 ஆகவும் அதற்கும் மேலாகவும் பிரிந்து கிடந்து நம்மை பிரித்த வர்களுக்கு வெண்சாமரம் வீசிக் கொண்டிருக்கின்றோமே இதையாவது 60 ஆண்டுகளில் உணர்ந்துள்ளோமா? எனக் கேட்டால் நிச்சயம் பதில் எதிர்மறையானதாகத் தான் இருக்கும். அரசியலில் இந்திய சமூகத் தால் ஒன்றுபட முடியாது என் பதை 60 ஆண்டுகளாக ஏவு கணை பார்த்து வருகின்ற நிலை யில் 21 வயதிற்கும் மேற்பட்ட அனைத்து இந்தியர் களும் வாக்காளர்களாக பதிவு செய்துள் ளோமா என்ற கேள்விக்கு அதிர்ச்சியூட்டும் வகையில் சுமார் 4 லட்சம் தகுதி பெற்ற மலேசிய இந்தியர்கள் வாக்காள ர்களாக இன்னமும் பதியவில்லை என்பது இந்திய சமூகத்திற்கு விதித்துக் கொள்ளும் அரசியல் ஆயுள் தண்டனையாகவே ஏவு கணை கருதுகின்றது! வாக்காளர் உரிமையைஇழக்கலாமா? மலேசியாவில் 21 வயதிற்கும் மேற்பட்ட மலேசிய இந்தி யர்க ளில் 1.1.2016ஆம் நாளில் மலே சிய தேர்வு ஆணையம் (Suruhanjaya Pilihan Raya-SPR) வெளியிட் டிருந்த பதிவு பெறாத வாக்காளர்களின் இன ரீதி யிலான எண்ணிக்கையின் வழி இன்னமும் 378,931 பேர் வாக் காளர் களாகப் பதிவு பெறாத தகவல்கள் இடம்பெற்றுள்ளது மலேசிய இந்தியர்களின் ஒட்டு மொத்த அரசியல் உரிமையையும் இழக்கச் செய்வதற்கான செயலாகவே ஏவுகணை கருதுகின்றது! வாக்கு பலமே சமூகத்தின் பலம் என்பதை 60 ஆண்டு கால சுதந்திரத்திற்கு பின்னரும் அறியாத சமூகமா? இந்திய சமூகம்! மேற்கண்ட எண்ணிக்கை இந்த ஆண்டின் தொடக்கத்தில் நிச்சய மாக 400,000ஐ எட்டியிருக்கும் என்பதில் எள்ளளவும் சந்தேகமே இல்லை. * என்னுடைய ஒரு வாக்கு தான் நாட்டைக் காப்பாற்றுமா? * நான் வாக்களிக்காவிட்டால் ஜெயிக்கும் வேட்பாளர் தோற்றுவிடுவாரா? * நான் வாக்காளராக இருந்தால் என்ன கிடைக்கும்? * வாக்களிப்பதற்குப் பதிலாக வேறு வேலை செய்யலாம் அல்லவா? * எனக்கு யாரையுமே பிடிக்க வில்லை. ஏன் வாக்களிக்க வேண்டும். * அரசியலே எனக்கு வேண்டாம். என்னை விட்டு விடுங்கள். * வாக்காளர்களாகப் பதிவதற்கு நேரமா இருக்கின்றது? * 13 பொதுத் தேர்தல்களில் வாக்களித்துவிட்ட இந்திய சமூகம் மாறிவிட்டதா? * அரசியல்வாதிகள் தங்களை உயர்த்திக் கொள்ள நான் ஏன் வாக்களிக்க வேண்டும்? * நான் வாக்களித்தால் மட்டும் அரசாங்கம் மாறிவிடுமா? * என்னைத் தேடி யாருமே வர வில்லையே, நான் ஏன் பதிய வேண் டும்? போன்ற எண்ணற்ற கேள்விகளைக் கேட் டுக் கொண் டிருக்கும் சுமார் 400,000 இந்திய வாக்காளர்கள் வாக்காளர்களாகப் பதிவு செய்து கொண்டால் வர விருக்கும் 14ஆவது பொதுத் தேர்தலில் அதிசயத்தக்க மாற்றங் களையோ அதிர்ச்சி யூட்டக்கூடிய முடிவு களையோ இந்திய வாக்காளர்களால் செய்ய முடியும் என ஏவுகணை திடமாக நம்புகின்றது! கோப்பிக்கடை அரசியல் சமூகத்தைக் கரைசேர்க்காது! மலேசியாவின் ஒட்டுமொத்த மக்கள் தொகையில் மலேசிய இந்தியர்கள் தற்போது 7%ட்டினை மட்டுமே பிரதிபலிக்கின்றனர் என்ற நிலையில் அர சியலை வெட்டியாகப் பேசும் சமூகமாக முதல் இடத்தை நாம்தான் பெறு வோம் என ஏவுகணை கருதுகின் றது. கூடும் இடமெல்லாம் அரசி யல் பேசும் சமூகம் நாம் என்பதை யாராவது மறுக்க முடியுமா? * கோப்பிக் கடை * இடுகாட்டில் * திருமண வீட்டில் * ஆலயங்களில் * வேலை செய்யுமிடத்தில் என எல்லா ஒன்றுகூடும் இடங் களிலும் அரசியல் இல்லாததை அபூர்வமாகவே காணும் நமது சமூ கத்தில் 400,000 தகுதி பெற்ற (21 வயதிற்கும் மேற் பட்டவர்கள்) வாக்காளர்கள் இன்னமும் மலே சிய தேர்தல் ஆணையத்திடம் பதிந்து கொள்ளாததை ஏவுகணை ஒரு மிகப் பெரிய பிரச்சினை யாகவே கருதுகின்றது. வாக்காளர்களாகப் பதிவு செய்வது மலேசிய இந்திய சமூகத்தின் மிகப் பெரிய கடமை என்பதாகவே ஏவுகணை கருதுகின்றது. என்னுடைய ஒரு ஓட்டு முடிவினை மாற்றுமா? எனக் கேட்கின்ற 200 பேர் வாக்காளர்க ளாகப் பதிந்து ஒரே வேட்பாளருக்கு வாக்களித்தால் தேர்தல் முடிவுகள் வேறு விதமாக அமைந்துவிடும் என்பதை நாட்டின் 13ஆவது பொதுத் தேர்தல் முடிவுகளிலிருந்து அறிந்து கொள்ள முடியும். அலட்சியப் போக்கினாலும், கவனக்குறை வினாலும், அக்கறையற்ற தன்மையாலும் அனைத்தையும் இழந்துவிட்ட சமூகமாக உலா வரும் வேளை யில் தகுதிபெற்ற வாக்காளர்களாக உள்ள வர்கள் இந்திய சமூகத்தின் மீது கொஞ்சமாவது பற்றிருந்தால் உடனடியாக வாக் காளர்களாகப் பதிந்து கொள்ள வேண்டும் என ஏவுகணை வேண்டுகோள் விடுக்கின்றது.


‘கமலைவிட ரஜினி என்ன செய்திருக்கிறார்’- சீமான் கண்டனம்

நாம் தமிழர் கட்சியின் ஒருங்கிணைப்பாளர் சீமான், ரஜினி குறித்த பாடம் ஐந்தாம் வகுப்பு பாடத்திட்டத்தில் இடம்பெற்றிருப்பதற்கு கண்டனம் தெரிவித்துள்ளார். நெல்லையில் செய்தியாளர்களிடம் பேசிய சீமான், அரசுத் துறைகளில் ஆங்கிலம் தொடர்பு மொழியாக இருக்கும்போது, இந்தியும் கட்டாயம் என்பது, இந்தியை திணிக்கும் முயற்சி என்றும், இந்தியாவை ஒரே மொழி பேசும் நாடாக மாற்ற முயற்சி செய்வது, இறையாண்மையை சிதைக்கும் செயல் என்று கூறினார்.

இதனை அடுத்து பாடத்திட்டத்தில் ரஜினி குறித்த பாடம் இருப்பதை கண்டித்து, “ரஜினியை விட கமல்ஹாசன் தான், கலைத்துறையில் அதிகம் உழைத்தவர். ரஜினி குறித்து பாடம் வைத்திருப்பது வேண்டுமென்றே செய்த செயல்” என்று கூறியுள்ளார்.


அனுதாபத்தைப் பெற மருத்துவமனையில் சேர வேண்டிய அவசியம் இல்லை.

டிங்கில், மே 2-

அனுதாப வாக்குகளை பெறுவதற்காக 90-ஆவது வயதுகளிலுள்ள துன் டாக்டர் மகாதீரை மருத்துவமனையில் சேர்க்க பக்காத்தான் ஹராப்பான் திட்டமிடுகிறது என்று பராமரிப்பு அரசாங்க துணைப்பிரதமர்  டத்தோஸ்ரீ டாக்டர் அகமட் ஜாஹிட் ஹமிடியின் கூற்றை துன் டாக்டர் மகாதீர் முகமட் நிராக ரித்துள்ளார். திடீர் கடைசி நேர நடவடிக்கையின் ஒரு பகுதியாக அது அமையும் என்றும் ஜாஹிட் கூறியிருந்தார்.

Read More: Malaysia Nanban Tamil Daily on 2.5.2018


வதந்திகளை நம்ப வேண்டாம்

இலங்கை பிரதமர் ரணில் விக்ரமசிங்கே வெளியிட்ட டுவிட்டர் பதிவில், ‘இலங்கை மக்கள் மீது இன்று நடத்தப்பட்ட தாக்குதலுக்கு கடும் கண்டனத்தை தெரிவித்துக் கொள்கிறேன். இந்த நேரத்தில் இலங்கை மக்கள் ஒன்றிணைந்து செயல்பட வேண்டும். மக்கள் வதந்திகளை நம்ப வேண்டாம். அரசு வேகமாக நடவடிக்கை எடுத்து வருகிறது’ என்று தெரிவித்துள்ளார். பிரதமர் ரணில் விக்ரமசிங்கே, தேசிய பாதுகாப்பு கவுன்சில் கூட்டத்தை நேற்று மாலை நடத்தினார்.

அதிபரும் எதிர்கட்சித் தலைவருமான மஹிந்த ராஜபக்சே கூறுகையில், குண்டு வெடிப்புச் சம்பவமானது, மனிதாபிமானமற்ற செயல். கொழும்பு கொச்சி கடை பகுதியில் இடம்பெற்ற வெடிப்புச் சம்பவத்தை நேரில் சென்று பார்வையிட்டேன். இந்த நேரத்தில் பொதுமக்கள் அமைதிகாத்து, அரசுக்கு ஒத்துழைப்பு வழங்க வேண்டும்" என்றார்.

இலங்கை நிதியமைச்சர் மங்கள சமரவீர வெளியிட்ட டுவிட்டர் பதிவில், இது நாட்டில் குழப்பத்தை உண்டாக்க எடுக்கப்பட்ட முயற்சி. இதுபோன்ற சம்ப வங்களை இரும்புக்கரம் கொண்டு ஒடுக்க நாம் அனைவரும் ஒன்றாக நிற்க வேண்டும்’ என்று கூறியுள்ளார்.


பிரேதத்தை தகனம் செய்வதில் இந்திய குடும்பம் பெரும் அவதி

(ப.சந்திரசேகர்)  ஈப்போ,

புந்தோங் மின் சுடலை பழுதடைந்துள்ளது என்பதை ஈப்போ இந்து தேவஸ்தானம் முன் கூட்டியே  தெரியப்படுத்தாததால்  பிரேதத்தை தகனம் செய்வ தில் இந்திய குடும்பம் பெரும் அவதிக்குள்ளான சம்பவம் பெரும் பரபரப்பை   ஏற்படுத்தியது.

கடந்த ஜன. 3 ஆம் தேதி  காலமான என் அக்காவின் பிரேதத்தை தகனம் செய்வதற்கு  புந்தோங் மின்  சுடலைக்கு கொண்டு வந்தோம். இதற்கு முன்ன தாக தகனம் செய்வதற்கான கட்டணம் எல்லாம் செலுத்தப்பட்டப்பிறகு குடும்பத்தினர் புந்தோங் மின்சுடலைக்கு சென்றபோது இங்குள்ள இரண்டு மின்சு டலைகளில்  ஒன்று ஏற்கெனவே  பழுதடைந்து விட்டது. இரண்டாவது மின் சுடலையும் பயன்படுத்த முடியாத நிலையில் பழுதாகியுள்ளது என்று கடைசி நேரத்தில் சொல்லப்பட்டதால்   நாங்கள்   பெரும்  அவதிக்குள்ளானோம் என்று  இறந்தவரின் தம்பியான  இன்ஜினியர் முருகன் கூறினார்.

Read More: Malaysia Nanban News Paper on 6.1.2018


கனடாவில் சட்டப்பூர்வமானது கஞ்சா பயன்பாடு

ஒட்டாவா,  இந்தியா உள்பட பெரும்பாலான நாடுகளில் போதைப்பொருள்களில் ஒன்றான கஞ்சா பயன்பாட்டுக்கு தடை உள்ளது. கஞ்சா செடிகளை பயிரிடுவது மற்றும் அதனை பயன்படுத்துவது சட்டப்படி குற்றமாகும்.  அந்த வகையில் கனடாவில் கஞ்சா வைத்திருப்பது மற்றும் பயன்படுத்துவது குற்றச்செயல் என கடந்த 1923–ம் ஆண்டு அறிவிக்கப்பட்டது. ஆனால் கடந்த 2001–ம் ஆண்டு மருத்துவ காரணங்களுக்காக கஞ்சாவை பயன்படுத்த அரசு அனுமதி வழங்கியது.  அதே சமயம் அதனை போதைப்பொருளாக பயன்படுத்துவதற்கு தடை நீடித்தது.

ஆனாலும் சட்டவிரோதமாக கள்ளச்சந்தையில் கஞ்சா விற்பனை செய்யப்பட்டு வந்தது. எனவே அங்கு கஞ்சா பயன்பாட்டுக்கு சட்டப்பூர்வ அங்கீகாரம் வழங்கக்கோரி கோரிக்கைகள் வலுத்தன. இதையடுத்து முறையான அனுமதியுடன் கஞ்சா செடிகளை வளர்க்கவும், கட்டுப்பாடுகளுடன் பயன்படுத்தவும் சட்டம் இயற்ற நடவடிக்கைகள் மேற்கொள்ளப்பட்டன.

இது தொடர்பான மசோதா மீது கனடா செனட் சபையில் நேற்று முன்தினம் ஓட்டெடுப்பு நடந்தது. மசோதாவுக்கு ஆதரவாக 52 உறுப்பினர்களும், எதிராக 29 உறுப்பினர்களும் வாக்களித்தனர். அதிக வாக்குகளை பெற்றதால் மசோதா வெற்றிகரமாக நிறைவேறியது.

கஞ்சா செடிகளை வளர்ப்பது, வினியோகிப்பது மற்றும் விற்பனை செய்வது தொடர்பான கட்டுப்பாடுகள் மற்றும் ஒழுங்குப்படுத்துதல் ஆகியவற்றை நடைமுறைப்படுத்துவது இந்த சட்டத்தின் சாராம்சம் ஆகும்.

இந்த சட்டத்துக்கு அந்நாட்டின் அரசியல் அமைப்பின் ஒப்புதல் இந்த வாரத்துக்குள் கிடைக்கும் என தெரிகிறது. அதனைத்தொடர்ந்து இந்த சட்டம் எந்த தேதியில் அமலுக்கு வரும் என்பதை அரசு அறிவிக்கும். உலகிலேயே, உருகுவே நாட்டுக்கு பிறகு கஞ்சா பயன்பாட்டை சட்டப்பூர்வமாக அங்கீகரிக்கும் 2–வது நாடு கனடா என்பது குறிப்பிடத்தக்கது.


2019 அர்த்தமுள்ள ஆண்டாக மலரட்டும்

கோலாலம்பூர்,

புதிய 2019-ஆம் ஆண்டு, அனைத்து மலேசியர்களுக்கும் மிகப்பெரிய வெற்றிகளைக் கொடுக்கக்கூடிய அர்த்தமுள்ள ஆண்டாக அமைய வேண்டும் என பிரதமர் துன் டாக்டர் மகாதீர் முகமட் தமது புத்தாண்டு வாழ்த்துச் செய்தியில் குறிப்பிட்டுள்ளார். 2018-இல் மிகவும் கடுமையான சவால்களை மலே சியர்கள் சந்தித்துள்ளனர். இந்த ஆண்டில் வரையப்பட்ட அனைத்து தீர்மானங்களும் வெற்றிகரமாக நிறைவேற்றப்பட்டுள்ளன என்றே நம்புகிறேன்.

நமது வெற்றிகளும் அதே சமயம், தோல்விகளும் நமக்கெல்லாம் வாழ்க்கைப் பாடங்களாக அமைய வேண்டும் என இறைவனை வேண்டுகிறேன். பிறக்கும் இந்த புத்தாண்டு நம் அனைவருக்கும் அர்த்தமுள்ள ஒன்றாக இருப்பதுடன், மேலும் பல வெற்றிக்கு நம்மை ஊக்குவிக்கும் என நம்புவோம் என தமது டுவிட்டர் அகப்பக்கத்தில் வெளியிட்டுள்ள சிறிய காணொளி பதிவேற்றத்தில் மகாதீர் கூறியுள்ளார்.தமது மனைவி டாக்டர் சித்தி ஹஸ்மா முகமட் அலி சார்பாகவும் மகாதீர் அனைத்து மலேசியர்களுக்கும் புத்தாண்டு வாழ்த்து தெரிவித்துக்கொண்டார்.


பட்டப்பகலில் இளம்பெண் வெட்டி கொலை! பொதுமக்கள் அதிர்ச்சி!

புதுச்சேரி  ஜெயராம் நகர் பகுதியை சேர்ந்தவர் கீதா (30). கணவர் ராஜி. இவர்களுக்கு இரண்டு பிள்ளைகள் உள்ளனர். கீதா, கணவரை பிரிந்து பிள்ளைகளுடன் தனியாக  வாழ்ந்து வருகின்றார். இந்நிலையில் கருவடிக்குப்பத்தை சேர்ந்த ஆனந்த் என்பவருடன் கீதாவிற்கு பழக்கம் ஏற்பட்டுள்ளது.

நீண்ட நாட்கள் தொடர்பில் இருந்த இவர்களுக்குள் சமீப காலமாக பிரச்சனை எழுந்துள்ளது. இன்று ஜெயராம் நகரில் உள்ள கீதாவின் வீட்டிற்கு வந்த ஆனந்த் வாக்குவாதத்தில் ஈடுபட்டுள்ளார். ஒரு கட்டத்தில் தான் மறைத்து வைத்திருந்த கத்தியை கொண்டு கீதாவை கொலை செய்ய முயற்சி செய்துள்ளார்.

சுதாரித்து கொண்டு வீட்டின் வெளியே ஓடி வந்த கீதாவை பட்டப்பகலில் பொதுமக்கள் முன்னிலையில் கத்தியால் குத்திவிட்டு அங்கிருந்து ஆனந்த் தப்பியோடிவிட்டார். இதுகுறித்து தகவலறிந்த தன்வந்திரி போலீசார் சம்பவ இடத்திற்கு விரைந்து உடலை கைப்பற்றி பிரேத பரிசோதனை செய்ய அரசு மருத்துவமனைக்கு அனுப்பி வைத்தனர். மேலும் கொலைக்காண காரணம் குறித்து விசாரணை மேற்கொண்டு வருகின்றனர்.

போலீசாரின் முதற்கட்ட விசாரணையில் தவறான தொடர்பால் இந்த கொலை நடந்துள்ளது என  தெரியவந்துள்ளது. தப்பியோடிய கருவடிக்குப்பத்தை சேர்ந்த சின்னமூஞ்சி ஆனந்த் (எ) ஆனந்த் மீது வழக்கு பதிவு செய்து போலீசார் தேடி வருகின்றனர். பட்டப்பகலில் கொலை நடந்துள்ளதால் அப்பகுதி மக்கள் அதிர்ச்சியில் ஆழ்ந்துள்ளனர்.


ஆப்கான் விமானப்படை தாக்குதல் : 30 தீவிரவாதிகள் உயிரிழந்ததாக அரசு தகவல்

காபூல்:

ஆப்கானிஸ்தானில் தாலிபான் தீவிரவாதிகள் மீது அந்நாட்டு ராணுவம் நடத்திய விமானப்படை தாக்குதலில் 30 பேர் கொல்லப்பட்டதாக அந்நாட்டு அரசு கூறியுள்ளது. குந்தூஸ் மாகாணத்தில் தாலிபான் இயக்கத்தினர் அணிவகுப்பு நடத்தப் போவதாக அரசுப் படையினருக்கு ரகசிய தகவல் கிடைத்தது. இதையடுத்து ஆப்கானிஸ்தானின் விமானப்படையினர் சம்பவ இடத்தை குண்டு வீசித் தாக்கினர். இந்தத் தாக்குதலில் தாலிபான் இயக்கத்தைச் சேர்ந்த 30 பேர் கொல்லப்பட்டதாக அரசுத் தரப்பு தெரிவித்துள்ளது.
அரசு நடத்திய இந்த தாக்குதலில் அங்கிருந்த மசூதி சேதமடைந்ததாகவும், பொதுமக்கள் பலர் உயிரிழந்ததாகவும், காயமடைந்தவர்கள் மருத்து வமனையில் அனுமதிக்கப்பட்டுள்ளதாகவும் உள்ளூர் மக்கள் கூறினர். மதநல்லிணக்கப் பள்ளி மீது தான் தாக்குதல் நடத்தப்பட்டதாக தாலிபான்கள் தெரி வித்துள்ளனர். மேலும் இந்த தாக்குதலில் அமெரிக்கப் படைகள் ஈடுபடவில்லை என்று ஆப்கானிஸ்தானில் உள்ள அமெரிக்கப் படைகளின் செய்தித் தொடர்பாளர் கூறினார்.


நாடற்ற சிறார்களை பள்ளியில் சேர்ப்பதில் நிபந்தனைகள்  வேண்டாம்

பெட்டாலிங் ஜெயா,

அரசாங்கப் பள்ளிகளில் சேர விரும்பும் நாடற்ற சிறார்கள் மீது இன்னும் நிபந்தனைகளை விதிப்பதற்காக மனித உரிமை ஆணையம் (சுஹாகாம்) அர சாங்கத்தை குறை கூறியுள்ளது. அரசாங்கம் மேற்கொண்டுள்ள நிலைப்பாடு  கடுமையானது என்பதுடன் அவ்வகை சிறார்களுக்கு கேடு விளை விப்ப தாகவும் அமையும் என சுஹாகாம் தலைவர் ரஸாலி இஸ்மாயில் கூறியுள்ளார். குடியுரிமை விண்ணப்பங்கள் நிலுவையிலுள்ள நாடற்ற சிறார்கள் மட்டுமே அரசாங்கப் பள்ளிகளில் சேர முடியும் என துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி கடந்த ஜனவரி 11இல் கூறினார்.

அது குறித்து பேசிய ரஸாலி அரசாங்கத்தின் நிலைப்பாடு, நாடற்ற அகதிகளாக தஞ்சமடைந்துள்ள சிறார்கள் இதர சிறார்களுடன் அடிப்படைக் கல்வியைப் பெறும் தங்களின் உரிமையை தொடர்ந்து இழக்கும் நிலையை ஏற்படுத்தும். கல்வி வாய்ப்பு மறுக்கப்படும் சிறார்களின் குடும்பங்களிடமிருந்து சுஹாகாம் தொடர்ந்து பல புகார்களை பெற்று வருகிறது. குடியுரிமை அடிப்படையில் ஒரு வேறுபாட்டை ஏற்படுத்துவதை ஏற்றுக் கொள்ள இயலாது.

Read More: Malaysia Nanban Tamil Daily on 25.1.2018


போலீசாரே புலன் விசாரணை செய்யட்டும். அன்வார் மீண்டும் வலியுறுத்தல்

பெட்டாலிங் ஜெயா,

ஆபாச காணொளி புலன் விசாரணையை அரச மலேசிய போலீஸ் படையே (பிடிஆர்எம்) கையாள விட்டு விடுவது என்ற தமது கட்சியின் நிலைப்பாட்டை பிகேஆர் தலைவர் டத்தோஸ்ரீ அன்வார் இப்ராஹிம் நேற்று முன்தினம் திங்கட்கிழமை மீண்டும் வலியுறுத்தினார். எவ்வித ஊகமும் கூற தாம் விரும்ப வில்லை என்றும் இந்த விவகாரத்திற்கு தீர்வு காண வேண்டியது போலீசாரின் பொறுப்பு என்றும் அவர் கூறினார். இதற்கு முன்னர் நான் கூறியதைப் போல், போலீசார் அவர்களுடைய பணியை ஆற்ற விட்டு விடுவோம்.

Read More: Malaysia Nanban Tamil Daily on 19.6.2019


காளையை அடக்கும் விழாவில் நிகழ்ந்த விபரீதம்: பிரபல வீரர் மரணம்

பிரான்ஸ் நாட்டில் நடைபெற்ற காளைகளை அடக்கும் விழாவில் பிரபல வீரர் ஒருவர் துரதிஷ்டவசமாக பலியாகியுள்ள சம்பவம் அதிர்ச்சியை ஏற்படுத் தியுள்ளது. மேற்கு பிரான்ஸில் உள்ள Aire-sur-l'Adour என்ற இடத்தில் நேற்று முன் தினம் காளையை அடக்கும் நிகழ்ச்சி நடைபெற்றுள்ளது. பல்வேறு நாடுகளை சேர்ந்த சுற்றுலா பயணிகள் ஆர்வமாக பங்கேற்ற இந்நிகழ்ச்சியில் ஸ்பெயின் நாட்டை சேர்ந்த பிரபல வீரரான Ivan Fandino(36) என்பவரும் பங்கேற் றுள்ளார். பல்வேறு நிகழ்ச்சிகளில் பங்கேற்ற இவர் பல விருதுகளையும் பெற்று பிரபலமானவர். இந்நிலையில், நிகழ்ச்சி துவங்கியதும் காளையிடம் சண்டையிட நபர் தயாராகியுள்ளார். அப்போது, துரதிஷ்டவசமாக நபர் அணிந்திருந்த உடை அவரது கால்களை சுற்றியுள்ளது. இதில் நிலை தடுமாறிய அவரை காளை தனது கூர்மையான கொம்புகளால் குத்தியுள்ளது. ஆழமான காயம் ஏற்பட்ட நிலையில் அவர் அவசரமாக மருத்துவமனைக்கு கொண்டு செல்லப்பட்டார். ஆனால், சிகிச்சை பலனில்லாத காரணத்தினால் பரிதாபமாக பலியானார். மருத்துவர்கள் வெளியிட்ட தகவலில் காளையின் கொம்பு அவரது நுரையீரலை சேதப்படுத்தி விட்டதாகவும், ஆம்புலன்ஸில் கொண்டு வரும்போது அவ ருக்கு இரண்டு முறை மாரடைப்பு ஏற்பட்டதால் உயிரிழந்துவிட்டதாக தெரிவித்துள்ளனர்.


வாக்காளிக்காவிட்டாலும் பரவாயில்லை.

உயிரே போனாலும் என் மக்களுக்கு என் கையால் ஒரு பரிசுக்கூடை கூட எடுத்து வழங்க மாட்டேன் என்று ஜசெகவின் சபாய் சட்டமன்ற உறுப்பினர் காமாட்சி துரைராஜ் சூளுரைத்தார். பரிசுக்கூடை கொடுக்காததால் எனக்கு யாரும் வாக்களிக்கா விட்டாலும், அதனால் எனது சட்டமன்ற உறுப்பினர் பத வியை தக்க வைத்துக் கொள்ள இயலாத நிலை வந்தாலும் பரவாயில்லை. நான் பரிசுக்கூடை வழங்க மாட் டேன் என்று அவர் தெரிவித்தார். என் சமுதாயம் கையேந்தும் சமுதாயம் அல்ல. இந்நாட்டின் குடிமக்களாக அனைத்து உரிமைகளையும் தட்டிக் கேட்டு பெற்று கொடுக்கும் இடத்தில் நான் இருக்கிறேன் என்றார் அவர். காராக் நகரில் அன்னையர் தினத்தை முன்னிட்டு மே 14ஆம் தேதி ஞாயிற்றுக்கிழமை காமாட்சி தலைமையில் ரமேஷ் ராஜகோபால் ஏற்பாட்டில் அன்னையர் தினவிழா கொண்டாடப்பட்டது. அந்த நிகழ்ச்சியில் காமாட்சி சிறப்புரை ஆற்றினார். பல சிரமங்களையும் சோதனைகளையும் கடந்து இந்த நிகழ்ச்சி இங்கு வெற்றிகரமாக நடப்பதற்கு முக்கிய காரணம் நிகழ்ச்சியில் கலந்து கொண்டிருக் கும் காராக் வாழ் மக்கள் என்று பெருமிதத்துடன் அவர் கூறினார்.இந்த நிகழ்வில் கலந்து கொண்ட ஆ.சு.மலையரசன் காப்புறுதியின் முக்கியத்துவத்தை பற்றி ஐந்து முக்கிய கருத்துக்களை முன் வைத்தார். டத்தின்ஸ்ரீ டாக்டர் வாணி பெண்களை தாக்கும் நோய்களை பற்றி விரிவான தகவல்களை வழங்கினார். டத்தோஸ்ரீ டாக்டர் பரணி கருணாகரன் பெண் களும் வியாபாரமும் என்ற தலைப்பில் மிகச் சிறந்த உரையை வழங்கினார்.


சாம்சுங் நோட் 7 தொலைபேசிகளின் பாவனை முற்றாகத் தடை

ஸ்ரீலங்கன் எயார்லைன்ஸ் விமான நிறுவனம் தமது விமானங்களில் சாம்சுங் நோட் 7 தொலைபேசிகளின் பாவனைக்கு முற்றாகத் தடை விதித்துள்ளது. இந்த தடை இன்று பண்டாரநாயக்க சர்வதேச விமான நிலையத்தில் விதிக்கப்பட்டுள்ளதுடன், மக்களுக்கு தெளிவூட்டும் வகையில் அறிவித்தல் பலகையில் காட்சிப்படுத்தப்பட்டுள்ளது. மின் வலுவேற்றும் போது கைபேசிகள் வெடித்துள்ளதாக 10 இற்கும் மேற்பட்ட பாவனையாளர்கள் முறைப்பாடு செய்ததை அடுத்து, சாம்சுங் நிறுவனம் தனது தற்போதைய வெளியீடான சம்சுங் நோட் 7 தொலைபேசிகளின் விற்பனையை தடைசெய்துள்ளது. எனினும் குறித்த தொலைபேசியை பயணத்தின் போது கொண்டு செல்பவர்கள் தொடர்பினை நிறுத்தி (switch off) தமது பையில் கொண்டு செல்லுமாறு குறிப்பிடப்பட்டுள்ளது. இந்த தடை பற்றி விமான நிலையங்களிலும், விமானத்தினுள்ளும் பயணிகளுக்கு அறிவிக்கப்படும் என்று அதிகாரிகள் தெரிவித்துள்ளமை குறிப்பிடத்தக்கது.


அமைச்சருக்கு குடல் குழம்பு கொடுப்பதில் அதிமுக இருதரப்பிடையே மோதல்!!

கடந்த 21தேதி தேனிமாவட்டத்தில் உள்ள ஆண்டிபட்டியில்  இருக்கும் வைகை அணை முழுகொள்ளவு எட்டியதையொட்டி தேனி, மதுரை, சிவககங்கை, ராமநாதபும் ஆகிய நான்கு மாவட்டங்களில் உள்ள விவசாயிகளின் பாசன வசதிக்காக துணை முதல்வரான ஒபிஎஸ்  வைகை அணையை திறந்து வைத்தார். இதில் கலந்து கொள்வதற்காக வனத்துறை அமைச்சர் திண்டுக்கல் சீனிவாசன் அதிகாலையிலையே திண்டுக்கல்லில் இருந்து புறப்பட்டார்.

ஆனால் ஆண்டிபட்டிக்கு வத்தலக்குண்டு வழியாக தான் அமைச்சர்  செல்ல வேண்டும் என்பதால் வத்தலக்குண்டு நகரசெயலார் பீர்முகமது அமைச்சரின் காலை டிப்பனுக்காக அமைச்சருக்கு பிடித்த ரத்தபொரியல், குடல் குழம்புடன் இடலி,தோசை ரெடி பண்ணி விட்டு இத்தகவலையும் அமைச்சருக்கு தெரியப்படுத்திவிட்டு கட்சிகாரர்கள்  உடன் பைப்பாஸ் காளியம்மன் கோவில் அருகே முகாம் போட்டு இருந்தார்.

ஏற்கனவே நகர செயலாளர் பீர்முகமதுக்கும்,ஒன்றிய செயலாளர் பாண்டிக்கும் இடையே கருத்து வேறுபாடு இருந்து வருகிறது இதனால் நகரசெயலார் செய்து வைத்து இருக்கும் குடல் குழம்பையும், ரத்தபொரியலையும் அமைச்சர்  சாப்பிட்டு விட்டு  நகரத்துடன் நெருக்கமாகி விடுவார் என்று  நினைத்த ஒன்றிய செயலாளர் பாண்டியோ.

அமைச்சர்  கார் பைப்பாஸ் வருவதற்கு முன்பே அ.பிரிவில் தனது ஆதரவாளர்களுடன் நின்று  அமைச்சர் காரை நிறுத்தி  நகரத்தை காணவில்லை என்று கூறிவிட்டு  அமைச்சர் காரிலையே உட்கார்ந்து கொண்டு காரை வைகை டேம்க்கு விடச்சொல்லிவிட்டார். அதன் பேரில் அமைச்சர் கார் பைபாஸ் ரோட்டை கடக்கும் போது நகரமும், ஆதரவாளர்களும்  சத்தம் போட்டும் கூட  அமைச்சர் கார் நிற்காமல் போய் விட்டது.

இதனால் டென்ஷன்  அடைந்த  நகரசெயலார் பீர்முகமது போன் மூலம்  ஒன்றிய செயலாளர் பாண்டியை தொடர் கொண்டு  வாய்க்கு வந்தபடி பேசி திட்டி விட்டு உடனே அந்த ரத்தபொரியலையும்,குடல்குழம்பையும் தனது ஆதரவாளர்கள் மூலமாக அங்கையே வைக்க சொல்லி விட்டு தனது காரில் வைகை டேம்மிற்கே  போய் பாண்டியை சத்தம் போட இருவருக்கும் இடையே வாக்குவாதம் ஏற்பட்டது.  அதை கண்ட அமைச்சர்  ஏய் பேசாமல் இருங்கப்பா  அண்ணன் பங்சனை முடித்துவிட்டு போகும் போது சாப்பிட்டு கொள்ளலாம் என்று கூறி இருவரையும் சமாதானப்படுத்தி வைத்தார்.

அதன்பின் ஒபிஎஸ்  வைகை அணையை அமைச்சர்கள் பட்டாளத்துடன் திறந்து வைத்தார். அதன்பின்  அமைச்சர் சீனிவாசன் திண்டுக்கல் திரும்பும் போது வத்தலக்குண்டு  பைப்பாஸ் காளியம்மன் கோவில் அருகே நகரசெயலார் பீர்முகமது ஏற்பாடு செய்து வைத்து இருந்த ரத்தபொரியலை யும், குடல் குழம்பையும் ருசித்து சாப்பிட்டு விட்டு சென்றார்.


அமெரிக்காவில் செய்தித்தாள் நிறுவனத்தில் துப்பாக்கி சூடு !! டிரம்ப் வருத்தம்!!

அமெரிக்கா மேரிலாண்டில் அனாபோலிஸ் என்ற இடத்தில் இயங்கிவந்த '' கேபிடல்  கேசட்''  என்ற செய்தித்தாள் அலுவலகத்தில் மர்ம நபர்கள் ஏற்படுத்திய துப்பாக்கி சூடு சம்பவத்தில் இதுவரை 5 பேர் இறந்துள்ளனர்.

சுமார் 170 வேலை செய்துகொண்டிருந்த செய்தித்தாள் அலுவலகத்தில் நடைபெற்ற இந்த துப்பாக்கி சூடு பெரும் பரபரப்பை ஏற்படுத்தியுள்ளது.

இந்த தாக்குதல் பற்றி போலீசார் தெரிவிக்கையில், ஏற்கனவே அந்த செய்தித்தாள் நிறுவனத்தின் மீது பலமுறை சமூக ஊடகங்களிலிருந்து மிரட்டல்கள் வந்துள்ளதாகவும் ஆனால் தற்போது நடந்த இந்த துப்பாக்கி சூடு எதிர்பாராத விதமானது என தெரிவித்துள்ளனர்.

மேலும் இந்த துப்பாக்கி சூடு சம்பந்தமாக ஒரு நபரை பிடித்து விசாரித்து வருகின்றனர் . அந்த நபர் தனது பையில் போலி கிரேனைட் குண்டுகள் மற்றும் கண்ணிவெடிகள் வைத்திருந்தது தெரியவந்துள்ளது. மேலும் அந்த துப்பாக்கி சூட்டில் இருந்து தப்பித்த ஒருவர் இந்த சம்பவம் குறித்து குறிப்பிடுகையில், அலுவகத்தில் மேஜையில் அமர்ந்து பணியாற்றிக்கொண்டிருக்கும் பொழுது துப்பாக்கியால் சுட்டு பணியாளர்கள் அலறி ஓடும் சத்தமும், துப்பாக்கி குண்டுகளை நிரப்பவும் சத்தமும் கேட்டால் எப்படி இருக்கும் அவ்வளவு கொடுமையான, கோரமான தருணம் அது என கூறியுள்ளார்.

இந்த துப்பாக்கிசூட்டு சம்பவத்தால் நியூயார்க்கில் உள்ள பல செய்தித்தாள் மற்றும் ஊடக அலுவலகங்களுக்கு பாதுகாப்புபடை அனுப்பப்பட்டது. மேலும் இந்த துப்பாக்கி சூடு சம்பவம் குறித்து டிரம்ப் வருத்தம் தெரிவித்துள்ளார்.


கல்வியில் சிறந்த அடைவுநிலை பெற்ற இந்திய மாணவி

கடந்த 2016ஆம் ஆண்டின் யூபிஎஸ்ஆர், பிடி3, எஸ்பிஎம் தேர்வுகளில் புத்ரா ஜெயாவிலுள்ள பள்ளிகளில் பயின்ற சிறந்த அடைவு நிலை பெற்ற மாண வர்கள் நேற்று முன்தினம் சிறப்பு செய்யப்பட்டனர். புத்ரா ஜெயா அனைத்துலக மாநாட்டு மையத்தில் ஏற்பாடு செய்யப்பட்ட நிகழ்வில் வருகை தந்த மாணவர்களை கூட்டரசுப் பிரதேச அமைச்சர் டத்தோஸ்ரீ தெங்கு அட்னான் சிறப்பித்தார். கல்வி கேள்விகளில் இந்த மாணவர்களின் உழைப்பு மிகவும் அபரிமிதமானது. இதுபோன்ற மாணவர்களால் தமது தொகுதியான புத்ரா ஜெயாவின் புகழ் நாட்டில் மேலோங்கி வருகின்றது. மேலும் மாணவர்களுக்கு ஊக்கம் கொடுத்த பெற்றோர்களும் அவர்களுக்கு கற்பித்த ஆசிரியர்களும் கூட போற்றத்தக் கவர்கள் என தெங்கு அட்னான் கூறினார். இதன்போது சிறந்த இந்திய மாணவி ஒருவருக்கு அமைச்சர் விருது வழங்கி கௌரவித்தார். இந்த சிறந்த மாணவர்களுக்கு விருது வழங்கி கௌரவப் படுத்துவதில் நான் பெருமைப்படுகின்றேன். எதிர்காலத்தில் இதுபோன்ற மாணவர்கள் தான் நமது நாட்டை வழிநடத்தப் போகின்றவர்கள். இந்த விருது மாணவர்களை மேலும் உற்சாகப்படுத்தி அவர்கள் கல்வியில் மேன்மேலும் சாதனைகள் புரிய ஊக்குவிப்பாய் அமையும் என தெங்கு அட்னான் தெரிவித்தார்.


முகநூல் காதல். 1 லட்சத்து 45 ஆயிரத்தை இழந்த மாது.

பத்து பகாட், முகநூல் வழி காதல் வலையில் சிக்கிய 30 வயது டைய தனித்து வாழும் மாது, மொத்தம் ஒரு லட் சத்து 45 ஆயிரம் வெள்ளியை பறிகொடுத்துள்ளார். பிரிட்டீஷ்காரரிடம் முகநூல் வழி அறிமுகமான அந்த மாது ரோபர்ட் எனும் அந்த ஆடவரிடம் ஒரு சில மாதங்கள் மட்டுமே காதல் நட்பை கொண்டிருந்தார். சில நாட்களுக்கு முன்பு ரோபர்ட் எனும் அந்த ஆடவர் வியாபாரம் தொடர்பாக மலேசியாவிற்கு வருவதாக தகவல் அனுப்பியதோடு எனினும் முதலில் சர வாக்கிற்கு பின்னர் ஜொகூர் வருவதாக கூறியிருக்கிறார். அடுத்த ஓரிரு நாட்களில் சரவாக்கிற்கு தான் வந்த போது தனது உடமைகள் அனைத்தும் கொள்ளையடிக்கப் பட்டதாக தகவல் அனுப்பிய சந்தேக நபர் குடி நுழைவு மற்றும் இதர நிறுவனங்களுக்கு பணம் செலுத்த வேண்டியுள்ளதால் பணத்தை வங்கி வழி அனுப்ப உதவுமாறு அந்த மாதுவிடம் சந்தேக நபர் உதவி கோரியுள்ளார்.


G-20 மாநாட்டிற்கு எதிராக கடுமையான போராட்டம்: 100க்கும் மேற்பட்ட போலீஸார் காயம்

ஜேர்மனியில் நடைபெற்று வரும் G-20 மாநாட்டிற்கு எதிராக மக்கள் கடுமையான எதிர்ப்பை வௌியிட்டதோடு கலவரத்திலும் ஈடுபட்டனர். இதன்போது 76 பொலிஸ் அதிகாரிகள் காயம் அடைந்தமை பெரும் பரபரப்பை ஏற்படுத்தியுள்ளது. ஜேர்மனியில் உள்ள Hamburg நகரில் நேற்று மாநாடு தொடங்கியுள்ளது. மாநாட்டிற்கு எதிராக போராட்டம் நிகழும் என எதிர்பார்க்கப்பட்டதால் 20,000 போலீசார் பாதுகாப்பு பணியில் ஈடுபடுத்தப்பட்டனர். எனினும், மாநாடு தொடங்குவதற்கு முன்னதாக சுமார் 12,000 பேர் போராட்டத்தில் ஈடுபட்டனர். போராட்டக்கார்களை ஒடுக்க பொலிசார் ஈடுப்பட்டபோது இருதரப்பினருக்கு இடையே தள்ளுமுள்ளு ஏற்பட்டு அடிதடி ஏற்பட்டுள்ளது. போலீசாரை நோக்கி போராட்டக்காரர்கள் கற்கள் மற்றும் கண்ணாடி பாட்டில்களை வீசியுள்ளனர். போலீசாரின் வாகனங்களும் தீயிட்டு எரிக்கப்பட்டன. மாநாட்டின் மூலம் உலகமயமாக்குதலை கண்டித்து போராட்டத்தில் ஈடுபட்டவர்கள் கோஷம் எழுப்பினர். போராட்டக்காரர்களை இரண்டு பிரிவுகளாக பிரித்ததால் கலவரத்தை ஓரளவு கட்டுக்குள் வந்ததாக போலீசார் தெரிவித்துள்ளனர். இத்தாக்குதலை தொடர்ந்து பலர் கைது செய்யப்பட்னர். இன்றும் நாளையும் நடைபெற உள்ள மாநாட்டில் அமெரிக்க ஜனாதிபதி டொனால்ட் டிரம்ப், ரஷ்ய ஜனாதிபதி விளாடிமிர் புடின், சீனா ஜனாதிபதி ஸீ ஜின்பிங், கனடா பிரதமர் ஜஸ்டின் ட்ரூடோ உள்ளிட்ட முக்கிய தலைவர்கள் பங்கேற்க உள்ளது குறிப்பிடத்தக்கது.


கோர முகம் கொண்ட பொம்மையை காதலித்து திருமணம் செய்துகொள்ளவிருக்கும் இளம்பெண்!!

அமெரிக்காவில் பொம்மையை காதலித்து திருமணம் செய்துகொள்ள ஒரு பெண் தயாராகியுள்ளார் என்ற செய்தி அனைவரிடமும் வியப்பை பெற்று வருகிறது.

அமெரிக்காவில் பெலிசிட்டி காட்லிக் என்ற இளம்பெண்ணுக்கு ஒரு சாம்பி என்ற பொம்மை பரிசாக தரப்பட்டது. அந்த பொம்மைக்கு அவர் ''கெல்லி'' என செல்லப்பெயர் வைத்து அந்த பொம்மையை தீவிரமாக காதலித்து வருகிறார். அந்த இளம்பெண் காட்லிக் அதற்குமுன் ஒரு இளைஞரை காதலித்து  தோற்றதாக கூறப்படுகிறது.

இதுபற்றி பெலிசிட்டி காட்லிக்  கூறுகையில், பலர் என்னிடம் மனிதன் மீதுதான் மனிதனுக்கு காதல் வரவேண்டும் பொம்மைகளை காதலிப்பது மற்றும் அதனை திருமணம் செய்துகொள்வதெல்லாம் மனித கூற்றிருக்கு எதிரானது எனக்கூறுகின்றனர் என்னை பொறுத்தவரை அதில் உடன்பாடு இல்லை. நான் கெல்லியுடன் அதிக ஈர்ப்பில் உள்ளேன் நெருக்கமாக உள்ளேன். கெல்லியின் பெயரை என் கையில் பச்சைகுத்தியுள்ளேன். வரும் செப்டம்பரில் நாங்கள் திருமணம் செய்துகொள்ளப்போகிறோம். யாருக்காகவும் என் எண்ணத்தை மாற்றிக்கொள்ள மாட்டேன் என கூறியுள்ளார்.


சிரியா ஐஎஸ் முகாம்கள் மீது ரஷ்யா தாக்குதல்!

சிரியாவின் ஐஎஸ்ஐஎஸ் முகாம்கள் மீது மத்திய தரைக்கடல் பகுதியில் இருந்தவாறே ரஷ்யா போர்க்கப்பல் தாக்குதல் நடத்தியுள்ளது. ஐஎஸ்ஐஎஸ் தீவிரவாதிகள் சிரியாவில் உள்ள பல நகரங்களைக் கைப்பற்றி அரசுக்கு எதிராகத் தொடர்ந்து செயல்பட்டு வருகிறது. சிரியாவுக்கு ஆதரவாக ரஷ்யா, துருக்கி, இஸ்ரேல் போன்ற நாடுகள் உதவுவதாக அறிவித்திருந்தன. இதனடிப்படையில், சிரியாவில் ஆயுதப் பதுக்கல் முகாம் ஒன்றினை ரஷ்யா போர்க்கப்பல் ஏவுகணை மூலம் தாக்கியுள்ளது. சிரியாவில் ஹமா மாகாணத்தில் ஐஎஸ்ஐஎஸ் தீவிரவாதிகளின் முகாம் பெரியளவில் அமைந்திருப்பதாக வந்த ஆதாரத்தின் அடிப்படையில் ரஷ்ய போர்க்கப்பல் தாக்குதல் நடத்தி முகாம்களை தகர்த்துள்ளது. மத்திய தரைக்கடல் பகுதியில் இருந்தபடியே நடத்தப்பட்ட இத்தாக்குதல் குறித்து துருக்கி, இஸ்ரேல் ராணுவத்துக்கு முன்னறிவிப்பு செய்துவிட்டதாகவும், அமெரிக்காவிடம் மட்டும் தகவல் தெரிவிக்கவில்லை என்றும் ரஷ்யா அறிவிப்பு வெளி யிட்டுள்ளது. இந்தத் தாக்குதலில் ரஷ்ய போர்க்கப்பல் ஒன்றும், நீர்மூழ்கிக் கப்பல் ஒன்றும் ஈடுபடுத்தப்பட்டது என்றும் தீவிரவாத முகாம்கள் மீது ஆறு ஏவுகணைகள் ஏவப்பட்டதாகவும் ரஷ்ய ராணுவம் அறிவித்துள்ளது. சிரியாவில் உள்நாட்டு போர் வலுவடைந்து வரும் நிலையில், ஐஎஸ்ஐஎஸ் தீவிரவாதிகளின் அச் சுறுத்தல்களும் ஒவ்வொரு நாளும் அதிகரித்து வருவதாகவே கூறப்படுகிறது.


கடலில் தத்தளித்த 2 இலங்கை மீனவர்கள் நாகை அருகே மீட்பு

நாகை: நாகை அருகே படகு பழுதானதால் கடலில் தத்தளித்த இலங்கையைச் சேர்ந்த 2 மீனவர்கள் மீட்கப்பட்டனர். 4 நாட்களாக கடலில் தத்தளித்த பருத்திதுறையைச் சேர்ந்த ஸ்டீபன், வினோத் ஆகியோர் மீட்கப்பட்டனர். கடந்த 16ஆம் தேதி கடலுக்கு மீன்பிடிக்கச் சென்ற இலங்கை மீனவர்களின் படகு பழுதானது, இதனையடுத்து மீனவர்கள் 2 பேரையும் அக்கறைப்பட்டி மீன வர்கள் மீட்டு கரைக்கு அழைத்து சென்றனர் என்பது குறிப்பிடத்தக்கது.


ஆப்கானிஸ்தானில் பனிச்சரிவில் சிக்கி 100 பேர் பலி

ஆப்கானிஸ்தானில் கடந்த 3 நாட்களாக கடும் பனிப்பொழிவு ஏற்பட்டுள்ளது. இதில் மிகவும் உள்ளடங்கிய பகுதியான நூரிஸ்தான் மாகாணம் கடுமையாக பாதிக்கப்பட்டுள்ளது.இங்கு தொடர்ந்து பனிச் சரிவுகள் ஏற்படுகின்றன. அதன் இடிபாடுகள் வீடுகளின் மீது சரிகின்றன. இதனால் வீடுகள் பனிக்கட்டிக்குள் மூழ்கி கிடக்கின்றன. ரோடுகளும் அடைபட்டு போக்குவரத்து பாதிக்கப்பட்டுள்ளது. இங்குள்ள பர்க்மடல் மாவட்டத்தில் கிராமங்கள் முழுவதும் பனிக்கட்டிக்குள் மூழ்கி கிடக்கின்றன. இவை தவிர வடக்கு மற்றும் மத்திய ஆப்கானிஸ்தான் மாகாணங்கள் பனிச் சரிவினால் பாதிக்கப்பட்டுள்ளது.பனிச்சரிவில் சிக்கி இதுவரை 100-க்கும் மேற்பட்டோர் பலியாகி உள்ளனர். அவர்களில் 50 பேர் நூரிஸ் தான் மாகாணம் பர்க்மால் மாவட்டத்தில் உள்ள ஒரு கிராமத்தை சேர்ந்தவர்கள். வடகிழக்கில் உள்ள படாக்ஷான் மாகாணத்தில் 8 பேர் உயிரிழந்துள்ளனர். அவர்களில் 3 பெண்கள், 2 குழந்தைகள் அடங்குவர். இவர்களது வீடு பனிக்கட்டிக்குள் சிக்கி அழிந்து விட்டது.இன்னும் ஏராளமானோர் பனிக்கட்டிக்குள் சிக்கி தவிக்கின்றனர். எனவே, மீட்பு பணி தீவிரமாக நடைபெற்று வருகிறது.


மோசமான சுகாதாரக் கேட்டினால் மக்கள் நோயாளிகளாக வாழும் நிலை.

ஜொகூர் பாரு மாநகர் மன்ற தனியார் குடியிருப்புப் பகுதியில் உள்ள பலகை வீடுகளில் வசிக்கும் இந்திய குடும்பங்கள் மிகவும் பரிதாபமான நிலையில் வாழ்கின்றனர். சுற்றுச் சூழல் மிக அசுத்தமாக இருப்பதால் குறிப்பாக அங்குள்ள தனித்து வாழும் தாய் மார்கள் ஆஸ்துமா, கால் வீக்கம், கழுத்து வீக்கம் ஏற்பட்டு அவதிப்பட்டு வருவதை நேரில் சென்ற போது பார்க்க நேரிட்டது. இங்கு ஜாலான் துன் அப்துல் ரசாக், சூசோர் 1, எண் 146 இல் வசிக்கும் தனித்து வாழும் தாயான பி.மாரியம்மா (வயது 60) என்பவரின் பலகை வீடு எந்த நேரத்திலும் இடிந்து விழும் அபாயத்தில் உள்ளது. மழை பெய்தால் வீட்டிற்குள் மேல் கூரையிலிருந்து மழை நீர் கொட்டி வீட்டிலுள்ள அனைத்து பொருட்களும் சேதம் அடைந்து விடுவதாக அவர் சொன்னார். மழை நீரை சேமித்து குளிக்கவும், சமைக்கவும் பயன்படுத்தி வந்ததால் கால், கை வீக்கம் ஏற்பட்டு அவதியுற்றுவதாக அவர் கூறினார். தற்போது எந்த வேலையும் செய்ய முடியாமல் போகவே சமூக நல இலாகாவின் உதவியை நாடிப்போனால் விரட்டியடிக்கப் படுவதாக பி.மாரியம்மா கூறினார். இனிமேல் நான் யாரை தேடிப் போவது என்று கூறிய அவர் எனது உயிரை மாய்த்துக் கொள்வதே மேல் என்று அவர் கண்கலங்கியவாறு சொன்னார். இவர் இப்படி என்றால் இவரது வீட்டின் முன் புறம் குடியிருப்பும் தர்மராஸ் உத்திராபதி (வயது 46) என்பவர் வாடகை அறையொன்றில் அப்பகுதியில் தங்கிவருவதாகவும் நீரிழிவு நோயால் இரண்டு பாதங்களில் பாதி வெட்டப்பட்டு நடக்க முடியாமல் திண்டாடுவதாகவும் கூறினார். சிங்கப்பூரில் பிறந்த இவர், இங்கு நடுத்தர வாசியாக உள்ளார். பாதுகாவலர் வேலை செய்து ஒரு வருடத்திற்கும் மேல் ஆகின்றது. சில வேளைகளில் வெறும் காப்பி மட்டுமே இவருக்கு உணவு. எம்.பொன்னம்மா என்பவர் வசிக்கும் வாடகை அறை வீட்டில் ஒரு ஆஸ்துமா நோயாளியான தனித்து வாழும் தாயான எம்.சுகுந்தமலரும் (வயது 35) தங்கி வருகிறார். மூன்று பிள்ளைகளுக்கு தாயான அவரது கணவர் விட்டு விட்டு சென்று விட்டதாக அவர் சொன்னார். இவரும் நோயின் காரணமாக வேலை ஏதும் இல்லாமல் தவித்த வண்ணம் உள்ளார். இவர்களுடன் சேர்ந்து மற்றொரு நோயாளியான எஸ்.கோமதன் (வயது 30) தங்கி வருகிறார். இவருக்கு அடிக்கடி தலை சுற்றல் ஏற்பட்டு திடீரென மயங்கி விழுந்து விடுவார். இவரும் கடந்த ஒரு வருடமாக வேலை இல்லாமல் இருந்து வருகிறார். வேலை கிடைத்தாலும் வேலைக்குச் செல்வதற்கு உடம்பு ஒத்து வரவில்லை என அவர் சொன்னார். இங்கு வசிக்கும் மேலும் ஒரு தனித்து வாழும் தாயான கோகிலம் (வயது 46) என்பவர் முன்பு சிங்கப்பூரில் நல்ல சம்பளத்துடன் வேலை பார்த்து வந்ததாகவும் இருதய நோயால் அவதிப்பட்டதால் வேலை இழக்கும் சூழ்நிலை ஏற்பட்டு விட்டதாக அவர் சொன்னார். அவரது அருகில் குடியிருக்கும் கோமதன், மாரியம்மா, பொன்னம்மாள், தர்மாஸ், சுகுந்தமலர் ஆகியோருக்கு முடிந்த உதவிகளை செய்து வருகிறார். எனது சேமிப்பு இருக்கும் வரை அவர்களுக்கு உதவி செய்வது கடமையாக கருதுவதாக இருதய நோயாளியான கோகிலம் கூறினார். தர்மராஸை தவிர மற்றவர்கள் அனைவரும் பதிவுபெற்ற வாக்காளர்கள், இவர்களுக்கு சமூக நல உதவி கிடைப்பதற்கு ம.இ.கா. மட்டும் அல்ல, அரசு சாரா இயக்கம் இதர அரசியல் கட்சிகளும் பாராமுகம் காட்டி வருகின்றன. இதேப் பகுதியில் வாடகை அறையில் வசித்து வரும் மற்றொரு தனித்துவாழும் தாயான எம்.பொன்னம்மாள் (வயது 45) கழுத்து வலியாலும் தொண்டை வலியாலும் வருடக்கணக்கில் சிரமப்பட்டு வருகிறார். தனது வீட்டுப்பகுதியின் தூய்மை கேட்டினால். அடிக்கடி காய்ச்சலும் தலை சுற்றலும் ஏற்படுவதாக சொன்னார். ம.இ.கா.வுக்குச் சென்று உதவி கேட்டால் நீங்கள் எல்லாம் நல்லா இருக்கிறீர்கள். உங்களுக்கு ஏன் உதவி என்று சொல்லி விரட்டி விடுகின்றனர் என்று எம்.பொன்னம்மாள் கூறினார். இவர் குத்தகை அடிப்படையில் பாது காவலர் வேலை செய்தார். ஆனால் சம்பளம் கிடைக்கவில்லை என்றார்.


மகளுடன் தகாத உறவு. ஆடவருக்கு 81 ஆண்டு சிறை

(எம்.கே.வள்ளுவன்)

கோத்தா திங்கி,

தன் மகளுடன் தகாத உறவு கொண்டிருந்த குற்றத்திற்காக ஆடவருக்கு கோத்தா திங்கி செஷன்ஸ் நீதிமன்றத்தில் நேற்று 81 ஆண்டு சிறை வாசத்தை அனுபவிக்க உத்தர விடப்பட்டது.

அத்துடன் 8 பிரம்படிகள் வழங்கும்படியும் செஷன்ஸ் நீதிபதி சஹிலா முகமட் யூசோப் உத்தரவிட்டார்.முன்னதாக 50 வயதுடைய அந்த லோரி உதவியாளர் மீது தகாத உறவு, பாலியல் உறவு போன்ற ஐந்து குற்றச்சாட்டுகள் சுமத்தப்பட்டிருந்தன.கடந்த 2011ஆம் ஆண்டு மே மாதம் 4ஆம் தேதி கோத்தா திங்கி தாமான் ஸ்ரீ சௌஜானாவில் அப்போது 11 வயதாக இருந்த தன் இரண்டாவது மகளிடம் காமச்சேட்டை புரிந்ததாக அந்த ஆடவர் மீது முதல் குற்றச்சாட்டு சுமத்தப்பட்டது.

2012 மார்ச் மாதம் பிற்பகல்  2.00 மணியளவில் தாமான் ஸ்ரீ சௌஜானாவிலுள்ள வீட்டிலும்  2014ஆம் ஆண்டு நவம்பர் மாதத்தில் நள்ளிரவு 12.00 மணியளவில் கோத்தா திங்கி பெல்டா ஆயர் தாவார் 3லுள்ள வீடொன்றிலும் மேலும் இரு காமச்சேட்டைகளை அந்த ஆடவர் புரிந்ததாகவும் குற்றம் சாட்டப்பட்டது.2014 அக்டோபர் மாதத்தில் மாலை 5.00 மணிக்கும் 2015ஆம் ஆண்டு பிப்ரவரி மாதத்தில் நள்ளிரவு 12.00 மணிக்கும் கோத்தா திங்கி பெல்டா ஆயர் தாவார் 3லுள்ள வீடொன்றில் தன் இரண் டாவது மகளிடம் காமச்சேட்டைகள் புரிந்ததன் தொடர்பில் மேலும் இரு குற்றச்சாட்டுகளும் அந்த ஆடவர் மீது கொண்டு வரப்பட்டது.

Read More: Malaysia Nanban Newspaper on 25.10.2017


தர்ஷினியின் நல்லுடல் இன்று மலேசியாவிற்கு கொண்டு வரப்படுகிறது

ஜாகர்த்தா,

இந்தோனேசியா, பாலியில் கடந்த வெள்ளிக்கிழமை உள்ளூர் நேரப்படி மாலை 6.45 மணியளவில் நிகழ்ந்த கோர விபத்தில் உயிரிழந்த மலேசிய மருத்துவ மாணவி வி.தர்ஷினி யின் நல்லுடல் இன்று மலேசியாவிற்குக் கொண்டு வரப்படுகிறது. இதன் தொடர்பாக தர்ஷினியின் தந்தை வி.வீரய்யாவும் உறவினர் வி.கவிந்திரனும் நேற்று முன்தினம் இரவு 7.30 மணியளவில் தூதரகத்திற்கு வந்துவிட்டதாகவும் அவரின் நல்லுடல் இன்று மாலை 4.20 மணியளவில் மலேசியாவிற்குக் கொண்டு செல்வதற்கான நடவடிக்கை மேற்கொள்ளப்பட்டு வருவதாகவும் மலேசிய தூதரகப் பேச்சாளர் தெரிவித்தார்.

Read More: Malaysia Nanban Tamil daily on 23.4.2018


டெபாசிட் கூட கிடைக்காது... தி.மு.க.வில் இருந்து வெளியேறுவார்.

அரவக்குறிச்சி சட்டமன்ற தொகுதி இடைத்தேர்தலில் அ.தி.மு.க. சார்பில் போட்டியிடும் வி.வி.செந்தில்நாதனை ஆதரித்து, அக்கட்சியின் ஒருங்கி ணைப்பாளரும், துணை முதல்-அமைச்சருமான ஓ.பன்னீர்செல்வம் ஞாயிற்றுக்கிழமை பிரச்சாரம் செய்தார்.

அப்போது அவர், தி.மு.க. தலைவர் மு.க.ஸ்டாலின் தேர்தல் பிரசாரத்தின்போது, அவர்கள் ஆட்சி காலத்தில் செய்த சாதனைகள், திட்டங்கள் குறித்து தான் வாக்குகள் கேட்க வேண்டும். ஆனால் அவர்கள் ஆட்சி காலத்தில் எந்த திட்டமும் செய்யாததால் அதனை கூறி, வாக்குகள் கேட்க முடியவில்லை.

வருகிற 23-ந்தேதிக்கு பிறகு இந்த ஆட்சி கவிழ்க்கப்படும் என்று ஒரே வார்த்தையை பேசி வருகிறார். இந்த தேர்தலோடு அ.தி.மு.க. காணாமல் போய்வி டும் என மு.க.ஸ்டாலின் பேசி வருகிறார். அ.தி.மு.க.வை எந்த கொம்பனாலும் அசைக்க முடியாது. அ.தி.மு.க. ஒரு ஆலமரம். தொண்டர்கள் இந்த ஆல மரத்தை காத்துக்கொண்டிருக்கிறார்கள். புயல், சுனாமி, பூகம்பம் எது வந்தாலும் அ.தி.மு.க. அசையாது.

எந்த காலத்திலும் மு.க.ஸ்டாலின் முதல்-அமைச்சராக முடியாது. எதிர் கட்சியாக தி.மு.க. இருந்தாலும் இன்னும் வன்முறையை கைவிடாமல் உள்ளது. அ.தி.மு.க. கட்டுப்பாடான இயக்கம். இந்த தொகுதியில் தி.மு.க. சார்பில் போட்டியிடும் வேட்பாளர் யார்? என்பது உங்களுக்கு தெரியும். செந்தில் பாலாஜி எத்தனை கட்சிகள் தான் மாறுவார். தி.மு.க.வில் இருந்து குறுகிய காலத்தில் அவர் வெளியேறுவார். அங்கிருந்து அடித்து வெளியேற்றிவிடுவார்கள். அ.தி.மு.க.வுக்கு துரோகம் செய்து வருபவர்கள், தனித்து கட்சி தொடங்கியவர்கள் யாரும் நன்றாக இருந்ததாக சரித்திரம் இல்லை.

அரவக்குறிச்சி தொகுதியில் ஏற்கனவே செந்தில்நாதன் அ.தி.மு.க.சார்பில் போட்டியிட்ட போது செந்தில்பாலாஜி சதி செய்து தோற்கடித்தார். இந்த தேர்தலில் நல்ல தீர்ப்பை மக்கள் வழங்க வேண்டும். துரோகம் செய்த ஒருவர் வசமாக மாட்டியுள்ளார். அவருக்கு முடிவு கட்ட வேண்டும். இந்த தொகுதியில் தி.மு.க.வுக்கு டெபாசிட் கூட கிடைக்காது. இவ்வாறு பேசினார்.


படிவம் 5 வரை கல்வி கற்பது கட்டாயம்.

(எம்.கே.வள்ளுவன்) கூலாய்,

முதலாம் வகுப்பிலிருந்து படிவம் ஐந்து (5) வரை மாணவர்கள் கல்வி பயில்வதைக் கட்டாயமாக்கும் பொருட்டு கல்வி சட்டத்தை அரசாங்கம் மறுஆய்வு செய்து வருகிறது.இச்சட்டத்திருத்தம் அமலுக்கு வந்ததும், தங்கள் பிள்ளைகளை படிவம் ஐந்து வரை படிக்க வைக்க தவறும் பெற்றோருக்கு வெ.5,000 வரை அபராதம் அல்லது ஆறு மாதச் சிறைத் தண்டனை விதிக்கப்படும் என கல்வித் துணை அமைச்சர் தியோ நீ சிங் கூறினார்.  நடப்புச் சட்டம், ஆறாம் வகுப்பு வரை மட்டுமே மாணவர்கள் கல்வி கற்பதை போதுமானதாக  வலியுறுத்துகிறது.

Read More: Malasyia Nanban Tamil Daily on 28.1.2018


தமிழக எம்.பி-க்கள் அனைவரும் நாடாளுமன்றத்தை முற்றுகையிட வேண்டும்!

"மத்திய அரசு, காவிரி மேலாண்மை வாரியத்தை அமைக்கவில்லை என்றால், தமிழக எம்.எல்.ஏ மற்றும் எம்.பி-க்கள் அனைவரும் பாராளுமன்றத்தை முற்றுகையிட்டுப் போராட வேண்டும் " என்று ஜி.கே வாசன் பேட்டி அளித்துள்ளார்.

நாகை மாவட்டம்  மயிலாடுதுறையில், தமிழ் மாநில காங்கிரஸ் கட்சியின் தலைவர்  ஜி.கே. வாசன் செய்தியாளர்களைச் சந்தித்துப் பேசியபோது " மத்திய அரசு, காவிரி மேலாண்மை வாரியத்தை நடுநிலையோடு அமைக்கும் என எதிர்பார்த்துக் காத்துக்கொண்டிருக்கிறோம். நான்கு மாநிலங்களில், அதிக நஷ்டமடைந்து காவிரி மேலாண்மை வாரியம் அமைக்கப்படும் என எதிர்பார்த்துக் காத்திருப்பது, தமிழக விவசாயிகள்தான். விவசாயிகளின் பொறுமைக்கும் ஒரு எல்லை உண்டு. மத்திய அரசு, கூட்டாச்சித் தத்துவத்தோடு செயல்பட்டு, நீதிமன்ற உத்தரவை மதித்து, காவிரி மேலாண்மை வாரியம் அமைக்க வேண்டும். மத்திய அரசு, தமிழக விவசாயிகளை இந்திய விவசாயிகளாகக் கருத வேண்டும்.

கர்நாடகத் தேர்தலை மனதில் வைத்து, ஒருதலைபட்சமாக செயல்படக் கூடாது. அனைத்து அரசியல் கட்சியினரும் ஒருமித்த கருத்தோடு இருக்கிறோம். இதுவரை பாரதப் பிரதமர் தமிழக முதல்வரையோ, மற்ற தலைவர்களையோ சந்திக்காதது தமிழகத்துக்கு மிகப்பெரிய தலைகுனிவு.

இரண்டு நாள்களுக்குள் காவிரி மேலாண்மை வாரியம் அமைக்கப்படாவிடில், தமிழக எம்.எல்.ஏ -க்கள், எம்.பிக்கள் என அனைவரும் திரண்டு பாராளுமன்றம், பிரதமர் அலுவலகம் மற்றும் ஜனாதிபதி அலுவலகத்தை முற்றுகையிட்டு, மத்திய அரசுக்கு அழுத்தம் கொடுப்போம். இதைப் பல மாதங்களுக்கு முன்பே செய்திருக்க வேண்டும்.

ஆனால், உச்ச நீதிமன்றத்தின் தீர்ப்பு வெளியான பிறகு பாராளுமன்றத்தில் எம்.பி-க்கள் கொடுக்கும் அழுத்தம் எந்த அளவு பயனளிக்கும் என்பதைப் பொறுத்திருந்துதான் பார்க்க வேண்டும். காவிரி டெல்டா பகுதிகளில் தண்ணீர் மாசுபட்டுள்ளதால், சுற்றுச்சூழல் பாதிக்கப்பட்டுள்ளது. விளைநிலங்களைப் பாதிக்கக்கூடிய மீத்தேன், ஷேல் கேஸ், ஹைட்ரோ கார்பன் ஆகிய திட்டங்களுக்கு மத்திய அரசு அனுமதி தரக் கூடாது.

தமிழகத்தைப் பாதுகாக்கப்பட்ட வேளாண் மண்டலமாக அறிவிக்க வேண்டும். தமிழகத்தில் கூட்டுறவு சங்கத் தேர்தல் முறையாக நடைபெறவில்லை. ஆளுங்கட்சிக்கு ஆதரவாகவே தேர்தல் அதிகாரிகள் செயல்படுகிறார்கள் " என்றார்.


பட்ஜெட் 2017: மக்களுக்கு விளக்கமளிக்க சிறப்புக் குழு

2017-ஆம் ஆண்டு வரவு செலவுத் திட்டத்தில் இந்திய சமுதாயம் நன்மை அடையக்கூடிய வகையிலேயே பிரதமர் டத்தோஸ்ரீ நஜீப் துன் ரசாக் பல சிறப்பு அறிவிப்புகளை செய்துள்ளார். இவற்றில் குறிப்பாகத் தமிழ்ப்பள்ளிகளின் மேம்பாட்டிற்கு 5 கோடி வெள்ளியும், இந்திய சமுதாயத்தின ரிடையே வருமானத்தை அதிகரிப்பதற் காகவும் திறமை ஆற்றலை உயர்த்து வதற்காகவும் 5 கோடி வெள்ளியும், சிறு தொழில் முனைவர்களை உருவாக்கு வதில் தெக்குன், அமானா இக்தியார் மூலமாக 15 கோடி வெள்ளியும் ஒதுக்கப்பட்டுள்ளது. அதற்கு மேல், நாட்டில் இருக்கக்கூடிய தமிழ்ப்பள்ளி களில் அதிகமான பாலர் வகுப்புகளை உருவாக்க வேண்டும் என்ற எங்களது முறையீட்டை ஏற்றுக் கொண்டு அடுத்த ஆண்டு 50 தமிழ்ப்பள்ளிகளில் பாலர் பள்ளிகள் உருவாக்குவதற்காக 1 கோடி வெள்ளி ஒதுக்கீடும் செய்யப்பட்டுள்ளது என்று ம.இ.கா. தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் கூறினார். இதன் மூலமாக இன்னும் 50 தமிழ்ப்பள்ளிகளில் பாலர் கல்விக்கான வாய்ப்புகளை ஏற்படுத்தித் தருவதன் வழி அங்கு பயிலக்கூடிய மாணவர்கள் தொடர்ந்து தமிழ்ப்பள்ளிகளில் ஆரம்பக் கல்வியைத் தொடர்வதர்கான வாய்ப்பினை ஏற்பாடு செய்ய முடியும். சமுதாயத்திற்கு நான் கூறிக் கொள்ள விரும்புவது என்னவென்றால், இந்திய சமுதாயத்திற்காக சிறப்பாக அறிவிக்கப்பட்டிருக்கும் திட்டங்களில் மட்டும் கவனத்தைச் செலுத்தாமல் வரவு செலவுத் திட்டத்தில் அறிவிக்கப்பட்டுள்ள எல்லா வாய்ப்புகளையும் பெறுவதற்குரிய முயற்சிகளில் ஈடுபட வேண்டும். இதற்கு ஏதுவாக, அறிவிக்கப்பட்டுள்ள திட்டங்கள் அனைத்தும் எவ்வகையில் இந்திய சமுதாயத்திற்குப் போய் சேர முடியும் என்பதை ஆராய்ந்து, அவை சரியாக அவர்களுக்குப் போய் சேர்வதற்கான வேலைகளையும் ம.இ.காவின் வழி விரைவிலே திட்டமாக வரையறுக்கப்பட்டு சிறப்புக் குழு ஒன்றும் உருவாக்கப்படும் என அவர் சொன்னார். வரையறுக்கப்பட்ட திட்டங்கள் கீழ்மட்டத் தலைவர்களின் வழி மக்களுக்கு கொண்டு போய் சேர்வதும் உறுதி செய்யப்படும்.குறிப்பாக, பி40 நிலையில் உள்ள மக்களுக்காக அறிவிக்கப்பட்டுள்ள வீட்டுடைமைத் திட்டங்கள், பொருளாதாரச் சூழலை மேம்படுத்துவதற்காக அறிவிக்கப்பட்டுள்ள எஸ்.எம்.இ. திட்டங்கள் போன்ற ஒட்டுமொத் தமாக அறிவிக்கப்பட்டுள்ள திட்டங்களில் இந்தியர்களும் பயன்பெறக்கூடிய வாய்ப்புகள் அதிகம் உள்ளன. அதன் அடிப்படையில், ஒட்டுமொத்தமாக அறிவிக்கப்பட்டுள்ள 2017ஆம் ஆண்டு வரவு செலவுத் திட்டத்தின் பயன்களை நாம் அடைய முடியும் என்றார் அவர்.


வெளிநாட்டு இந்தியர்களுக்கு விசா தேவையில்லை!

அந்நிய நாடுகளில் வாழும் இந்திய நிபுணர்கள், திறன்மிக்க தொழிலாளர்கள், தொழில் முனைவர்கள் ஆகியோரை மலேசியாவிற்குள் ஈர்க்கும் ஒரு நடவடிக்கையில் அரசாங்கம் கவனம் செலுத்தி வருவதாக துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி நேற்று அறிவித்தார். தங்கள் நாட்டிற்கு வெளியே பணியாற்றும் இந்திய பிரஜைகளுக்கான விசா தேவையை அகற்றும் அமைச்சரவையின் முடிவுக்கு ஏற்ப இந்நடவடிக்கை எடுக்கப்படுவதாகவும், கட்டாரில் மட்டும் அதன் 23 லட்சம் அந்நிய நாட்டுத் தொழிலாளர்களில் 500,000 பேர் இந்திய பிரஜைகளாக இருக்கின்றனர் என்றும் அவர் சொன்னார். கட்டாரிலிருந்து மலேசியாவிற்கு நேரடி விமான சேவைகள் அதிகமாக மேற்கொள்ளப்படுவதால் புலம்பெயர்ந்த இந்தியர்களைக் கவருவதற்கு நிறைய வாய்ப்புகள் உள்ளன என்றார் அவர். கட்டார் மற்றும் மத்திய கிழக்கிலிருந்து அதிகமான சுற்றுப்பயணிகளை மலேசியாவிற்குள் கவரும் முயற்சிகளை மலேசியா தற்போது தீவிரப்படுத்தி வருகிறது. காரணம், கடந்த ஈராண்டுகளில் இங்கிருந்து வரும் சுற்றுப்பயணிகளின் எண்ணிக்கை குறைந்துள்ளது என்று ஜாஹிட் சுட்டிக்காட்டினார்.


மலிவு விலை வீடுகளுக்கு ஆசைப்பட்டு   பணம் கொடுத்து ஏமாந்து போன 133 தோட்டப் பாட்டாளிகள் விவகாரம்!

சிலிம் ரிவர் பண்டார் பாருவில் மலிவு விலை வீடுகள் வாங்க பணம் கொடுத்து ஏமாந்து போன 133 தோட்டப் பாட்டாளிகளுக்கு மாற்று நிலமாக பேரா முன் னாள் மந்திரி புசாரால் ஒதுக்கப்பட்ட 15 ஏக்கர் நிலம் குறித்து தனக்கு எதுவும் தெரியாது என ம.இ.கா தஞ்சோங் மாலிம் தொகுதித் தலைவர் டத்தோ கே.ஆர்.ஏ.நாயுடு கூறியிருப்பதற்கு பாதிக்கப்பட்ட மக்கள் கண்டனம் தெரிவித்தனர். இங்குள்ள பக்காத்தான் ஹராப்பான் அலுவலகத்தில் சுங்கை சட்டமன்ற உறுப்பினரும் வழக்கறிஞருமான அ.சிவநேசனுடனான சந்திப்பு நிகழ்வின் போது, பாதிக்கப்பட்ட தோட்டப் பாட்டாளிகளின் நடவடிக்கைக் குழு தலைவர் சைமன் தலைமையில் பாதிக்கப்பட்ட மக்கள் ஒன்று திரண்டனர். கடந்த 13.9.2001ல் செனட்டராக இருந்த தொகுதித் தலைவர் நாயுடு, ம.இ.கா தொகுதி அலுவல கத்தில் இந்த வீட்டு மனை பிரச்சினை குறித்து பாதிக்கப் பட்ட வர்களுக்கு விளக்கமளித்துள்ளார் என்பதை மறந்து விட்டாரா என சைமன் வினவினார்.. பாதிக்கப்பட்டவர்களுக்கு பேராங் புரோட்டோன் சிட்டியில் கட்டப்படும் வீட்டுமனைத் திட்டத்தில் 10 விழுக்காடு கழிவு தரப்படும் அல்லது பேரா மாநில அரசு 15 ஏக்கர் நிலம் வழங்கும் என்றும் நாயுடு தெரிவித் திருந்தார். இத்தகவல் மறுநாள் தமிழ் தினசரிகளில் வெளியாகியிருந்த தாகவும் தெரிவித்தார். மாநில ஆட்சிக் குழு உறுப்பினராக இருந்த டத்தோ இராஜுவும் இவ்விவகாரம் குறித்து சந்திப்பு நிகழ்வுகளை நடத்தியுள்ளார். இதன்வழி தோட்டப் பாட் டாளி களுக்காக 15 ஏக்கர் நிலம் பற்றி தனக்கு எதுவும் தெரியாது என நாயுடு கூறுவது ஏற்றுக் கொள்ளமுடியாது என குறிப்பிட்டார். அண்மையில் நடந்த சந்திப்பு நிகழ்வில் தோட்டப் பாட்டாளி களுக்காக மாநில அரசு வழங்கிய 15 ஏக்கர் நிலம் குறித்து வரும் சட்டமன்ற கூட்டத்தில் கேள்வி எழுப்பவுள்ளதாக அ.சிவநேசன் தெரிவித்தார். சட்டமன்ற கூட்டத் தொடரில் பாதிக்கப்பட்டவர்கள் பிரதிநிதிகள் இருவர் கலந்து கொள்ள ஏற்பாடு செய்யவிருப்பதாகவும் தெரிவித்தார். பண்டார் பாருவிலேயே வீடுகள் அல்லது நிலத்தைப் பெறுவது என்பது இயலாது என்றும் அதற்கான மாற்று நிலம் வழங்கப்பட்டது குறித்து மாநில அரசிடம் விளக்கம் பெறவிருப்பதாகவும் தெரிவித்தார்.


இடைத்தேர்தலை சந்திக்க திமுக தயார் - மு.க.ஸ்டாலின்

சென்னை, டிச. 6- 18 தொகுதிகளில் இடைத்தேர்தல் எப்போது வந்தாலும் எதிர்கொள்ள திமுக தயாராக உள்ளது என்று திமுக தலைவர் மு.க.ஸ்டாலின் தெரிவித்துள்ளார்.

இதுகுறித்து சென்னை விமான நிலையத்தில் செதியாளர்களிடம் பேசிய திமுக தலைவர் ஸ்டாலின், எதிர்க்கட்சிகளின் கோரிக்கையை ஏற்று இன்று (டிச.6) சட்டசபை சிறப்பு கூட்டத்தை கூட்டி உள்ளது அவசியமானது. வரவேற்கதக்கது. 18 தொகுதிகளில் எப்போது இடைத்தேர்தல் வந்தாலும் அதனை ஏற்க திமுக தயாராக உள்ளது. கஜா புயல் பாதித்த பகுதி மக்கள் இப்போதும் இன்னலில் இருந்து வருகின்றனர் என்றார்.


முன்னாள் பிரதமர்கள் செய்யாத உதவிகளை நான் செய்கிறேன்

(ஆறுமுகம் பெருமாள்) டிங்கில், இந்நாட்டில் உள்ள தமிழ்ப் பள்ளிகளின் மேம்பாட்டிற்கு இந்திய வம்சாவளியைச் சேர்ந்த ஒரு பிரதமர் உட்பட முன்னாள் பிரதமர்கள் செய்துள்ள சேவை யைக் காட்டிலும் தாம் அதிகமான உதவிகளை செய்து வருவதுடன் தம்முடைய இச்சேவை மேலும் தொடரும் என பிரதமர் டத்தோ ஸ்ரீ நஜீப் துன் ரசாக் தெரிவித்தார். நேற்று மாலை இங்குள்ள தாமான் பெர்மாத்தா தமிழ்ப்பள்ளி யில் நடைபெற்ற மலேசியாவில் தமிழ்ப்பள்ளிகள் தோற்றுவிக்கப் பட்டு இருநூறு ஆண்டுகள் நிறை வடைந்ததை முன்னிட்டு நடை பெற்ற நிறைவு விழாவினை துவ க்கி வைத்தபோது அவர் இத் தகவலை கூறினார். 2010ஆம் ஆண்டு தாம் பிரதமராக பொறுப்பேற்றவுடன் இந்நாட் டில் உள்ள தமிழ்ப்பள்ளிகளின் தரத்தை உயர்த்த பாடுபட்டதன் காரணமாக அதன் மேம் பாட்டிற்கும் வளர்ச்சிக்கும் இதுவரை 90 கோடி வெள்ளி மானியங்களை வழங்கியுள்ளதுடன் குறிப்பிட்ட அளவில் இருந்த தமிழ்ப்பள்ளிகளின் எண்ணிக் கையை இன்று 524 பள்ளிகளாக அதிகரித்திருப் பதுடன் இதன் எண்ணிக்கை இவ்வாண்டு இறுதிக்குள் 600ஆக அதிகரிக்கும் என தெரிவித்தார். மலேசியாவில் உள்ள எல்லா மொழி பள்ளிகளின் மேம்பாட்டிற்காகவும் பிரதமர் என்ற வகையில் அனைத்தையும் செய்து வருவதாக குறிப்பிட்ட பிரதமர், மலேசியர்கள் என்ற உணர்வுடன் எல்லா இனமும் ஒன்றுபட வேண்டும். எனவேதான் இந்நாட்டில் வாழ் ந்துவரும் எல்லா இனங்களின் மொழி, கலை, கலாச்சாரம் ஆகியவை நிலைத்திருப்பதற்கு அரசாங்கம் எல்லா வகையிலும் உத்தரவாதம் வழங்கியுள்ளது. முன்னதாக பேசிய பிரதமர் தற்போது தமிழ்ப்பள்ளிகளில் பாலர் பள்ளிகளை அமைத்து வருவதுடன் இவ்வாண்டு கூடுதலாக மேலும் ஐம்பது பாலர் பள்ளி கள் நிறுவப்படும் என்பதுடன் இது நாட்டிலுள்ள எல்லா தமிழ்ப்பள்ளிகளிலும் பாலர் பள்ளிகள் இருப்பதை உறுதி செய்யும் என்பதோடு இந்திய சமுதாயத் தில் உயர்கல்வி கற்றவர்க ளின் எண்ணிக்கையை அதிகரிக் கும் வகையில் உயர்கல்வி கூடங்களில் இந்திய மாணவர்களின் எண்ணிக்கையை உயர்த் தவுள் ளதாக கூறினார். இந்திய சமுதாயத்தின் பலத்தை அதிகரிக்கச் செய்யும் வகையில் பல கூறுகளாக பிரிந்து கிடக்கும் இந்திய சமுதாயம் ஒன்றுபட வேண்டும். இவ்வாறு செய்வதன் வாயிலாக இந்நாட் டில் இந்திய சமுதாயத்தினர் பலம் அதிகரிக்க வாய்ப்புள்ளது என தெரிவித்தார்.தாமான் பெர்மாத்தா தமிழ்ப் பள்ளியின் பொது மண்டப நிர்மாணிப்புக்கு பிரதமர் நஜீப் இர ண்டரை லட்சம் வெள்ளிக்கான காசோலையை பள்ளி வாரியக் குழுவிடம் வழங்கினார்.


சீனப் பெருஞ்சுவரில் யோகா பயிற்சி!

நாளை யோகா தினம் கொண்டாடப்படுவதையொட்டி, சீனப் பெருஞ்சுவரில் யோகா ஆர்வலர்கள் கூட்டாகச் சேர்ந்து யோகா பயிற்சியில் ஈடுபட்டனர். நாளை, உலக யோகா தினம் கொண்டாடப்படுகிறது. யோகாவின் மகத்துவத்தை உலகுக்கு எடுத்துச் சொல்லவும் அதைப் பற்றிய விழிப்பு உணர்வை ஏற் படுத்தும் நோக்கிலும் ஒவ்வொர் ஆண்டும் ஜூன் 21ஆம் தேதி கொண்டாடப்படுகிறது. இந்திய அரசால் கடந்த 2015 ஆம் ஆண்டு இதற்கான முயற்சி முன்னெடுக்கப்பட்டது. ஐ.நா சபையின் அங்கீகாரம் பெற்றதால் ஒவ்வொர் ஆண்டும் யோகாவின் வீச்சு சர்வதேச அளவில் அதிகரித்த வண்ணம் உள்ளது. இந்நிலையில், யோகாவைப் பற்றி சீனாவில் விழிப்பு உணர்வு ஏற்படுத்த, உலக அதிசயங்களில் ஒன்றான சீனப் பெருஞ்சுவரில் பெரும் திரளான யோகா ஆர்வலர்கள் பங்கேற்று பல்வேறு யோகா பயிற்சிகள் செய்தனர். இதில் சீனர்கள் மற்றும் இந்தியர்கள் கூட்டாகப் பங்கேற்றது கூடுதல் சிறப்பாக அமைந் தது. சீன தலைநகர் பீஜிங்கிலுள்ள இந்தியத் தூதரகம் மூலம் இந்த நிகழ்ச்சி ஒருங்கிணைக்கப்பட்டது. இந்நிகழ்ச்சியில், மத்திய அமைச்சர் வி.கே.சிங் பங் கேற்று, யோகா ஆர்வலர்களுடன் பயிற்சியில் ஈடுபட்டார்.


குழ‌ந்தைகளை கவ‌னியு‌ங்க‌ள்

இளநீர், நுங்கு போன்ற உடலுக்கு குளிர்ச்சி தரக் கூடியதை குழந்தைகளுக்கு அதிகமாகக் கொடுக்க வேண்டும்.

வே‌ர்‌க்குரு வராம‌ல் தடு‌க்க ம‌திய வேளை‌யி‌ல் ச‌ந்தன‌ம் ம‌ற்று‌ம் ப‌ன்‌னீ‌ர் கல‌ந்து சரும‌த்‌தி‌ல் லேசாக த‌ட‌வி வரலா‌ம். முடிந்தவரை காரமான உணவுகளை‌த் த‌வி‌ர்ப்பது நல்லது.


வருவாய் ஒப்புக்கொள்ளும் திட்டம்: வருமான வரித்துறை விளக்கம்

வரி, அபராதத்தை 3 தவணையாக செலுத்தலாம். முதல் தவணையாக 25% இந்த ஆண்டு நவம்பர் 30ம் தேதிக்குள்ளும், 2வது தவணையாக 25% அடுத்த ஆண்டு மார்ச் 31ம் தேதிக்குள்ளும் எஞ்சிய வரி, அபராதத்தை அடுத்த ஆண்டு செப்டம்பர் 30ம் தேதிக்குள்ளும் செலுத்த வேண்டும் இவ்வாறு அறிக்கையில் கூறப்பட்டுள்ளது.


எங்களைப் போல் உங்கள் பிள்ளைகளுக்கும் தமிழ்ப்பள்ளியைத் தேர்ந்தெடுங்கள்.

தமிழ் கல்விக்கும் தமிழ்ப்பள்ளிகளுக்கும் மலேசியாவில் 200 ஆண்டுகால  வரலாறு உண்டு என்பதே சாதனையான விவகாரமாகும்! மலேசியாவில் தமிழ்ப்பள்ளிகளை  நிலைக்கச் செய்திருக்கும் நமது முன்னோர்களின் போராட்டத்திற்கு நாம் நன்றி கூறியே ஆகவேண்டும்!

தமிழ்ப்பள்ளிகள் வெறும் கல்விக் கூடங்களாக மட்டும் செயல்படாமல் சமூக உருமாற்றத்திற்கான நிலையமாகவும் செயலாற்றி வருவதாகக் கூறுகி ன்றார் சிலாங்கூர் துவான் மீ தோட்டத் தமிழ்ப்பள்ளியில் கல்வி கற்று இன்று மனோவியல் ஆலோசகராக திகழ்ந்துவரும் முனைவர் இரா.அண்ணாதுரை. இவருடைய துணைவியார் விமலா சுப்பிரமணியம், பேரா, சிலிம் ரிவர் தமிழ்ப்பள்ளியில் ஆரம்பக் கல்வியைக் கற்று இன்று ஓர் ஆசிரியராகப் பணி யாற்றி வருகின்றார்.

யாம் பெற்ற இன்பம் பெருக இவ்வையகம் என்பதற்கு ஏற்றவாறு அண்ணாதுரை இரங்கநாதன், விமலா சுப்பிரமணியம் தம்பதியர் தங்களது மூன்று செல்வங்களையும் தமிழ்ப்பள்ளியிலேயே கல்வியைத் தொடங்கும் வாய்ப்பினை உருவாக்கியுள்ளனர். தமிழ்ப்பள்ளிகளில் பயில்வதன் வழியே நமது பாரம்பரியத்திற்கு ஏற்றவாறு எதிர்காலத்தினை உறுதி செய்ய முடியும் என்பதை குடும்பமே நிரூபித்துள்ளது.

முனைவர் அண்ணாதுரை இரங்கநாதன் - விமலா சுப்பிரமணியம் தம்பதியரின் தலைப்பிள்ளை இராக மஞ்சரி அண்ணாதுரை, சிலாங்கூர் ரவாங் தமிழ்ப்ப ள்ளியில் கல்வியைத் தொடங்கியவர் தற்போது மலேசிய பல்லூடக பல்கலைக்கழகத்தில் (MMU)  சட்டத்துறையில் இறுதியாண்டு மாணவியாகத் தனது கனவினை எட்டிப் பிடித்துள்ளார். அதோடு மட்டுமல்லாமல் ஐக்கிய நாட்டு இளைஞர் சபையில் (UN Youth Assembly) மிகச் சிறந்த பேராளராகவும் விளங்கியுள்ளார்.

அடுத்தவர் தேவரூபன் அண்ணாதுரை. பூச்சோங் 14ஆவது மைல் தமிழ்ப்பள்ளியில் கல்வியைத் தொடங்கியவர் தற்போது மலாயாப் பல்கலைக்க ழகத்தில் நிபுணத்துவ தொடர்பு கல்வித்துறையில் இரண்டாம் ஆண்டு மாணவராகக் கல்வியைத் தொடர்ந்து வருகின்றார். இரா.அண்ணாதுரை- சு.விமலா தம்பதியரின் கடைக்குட்டி சாந்தரூபன் அண்ணாதுரை, பூச்சோங் 14ஆவது மைல் தமிழ்ப்பள்ளியில் கல்வியைத் தொடங்கி தற்போது பிடி3 தேர்வு முடிவிற்காகக் காத்திருக்கின்றார்.

தமிழ்ப்பள்ளிகளில் ஆரம்பக் கல்வியைப் பெற்றிருக்கும் குடும்பங்களில் பிள்ளைகளின் லட்சியக் கனவுகளை நனவாக்கும் சோலைகளாகவே தமிழ்ப்ப ள்ளிகள் திகழ்ந்து வருகின்றன என்பதை நிரூபிக்க சான்றுகள் தேவையில்லை. நாட்டில் உள்ள தமிழ்ப்பள்ளிகள் மலேசிய இந்தியர்கள் அனைவரின் கல்வித் தேவையை நிறைவு செய்ய வேண்டும் என்ற சிந்தனை நமது சமூகத்திற்கு வர வேண்டும் என்பதே தங்களின் எண்ணம் என்பதே இரா.அண்ணாதுரை - சு.விமலா தம்பதியர் தெளிவுபடக் கூறுகின்றனர்.


தங்கம் ஒரே நாளில் சவரனுக்கு ரூ.304 உயர்வு

இதன் பிறகு தங்கம் விலை குறைய துவங்கியது. இந்த மாத தொடக்கத்தில் இருந்து தங்கம் விலை ஏற்ற இறக்கத்துடன் உள்ளது. கடந்த 26ம் தேதி சவரனுக்கு ரூ.88 குறைந்தது. அடுத்த நாளே ரூ.184 அதிகரித்தது. நேற்று முன்தினம் சவரனுக்கு ரூ.40 குறைந்து, ஒரு சவரன் ரூ.23,472க்கு விற்கப்பட்டது. நேற்று தங்கம் விலையில் அதிரடி மாற்றம் காணப்பட்டது. அதாவது கிராமுக்கு ரூ.38 உயர்ந்து ஒரு கிராம் ரூ.2,972க்கும் ஒரு சவரன் ரூ.23,776க்கும் விற்பனையானது. இந்த திடீர் உயர்வு நகை வாங்குவோர் மத்தியில் அதிர்ச்சியை ஏற்படுத்தியுள்ளது. இதுகுறித்து சென்னை தங்கம் மற்றும் வைர நகை வியாபாரிகள் சங்க தலைவர் ஜெயந்திலால் சலானி கூறியதாவது: நியூயார்க்கில் பெடரல் வங்கி கூட்டம் நடந்தது. இதில், ஜப்பான் கரன்சி யென்னுக்கு எதிராக வட்டி விகிதத்தை உயர்த்துவார்கள் என எதிர்பார்க்கப்பட்டது. ஆனால் வட்டி உயர்த்துவது பற்றி கூட்டத்தில் எந்த முடிவும் எடுக்கப்படவில்லை. இந்த முடிவு மேலும் 2 மாதங்களுக்கு ஒத்தி வைக்கப்பட்டுள்ளது.


வாழ வந்தீர்களா?  எங்களை ஆள வந்தீர்களா?

நடிகர் ரஜினிகாந்த் ரசிகர்கள் சந்திப்பு நிகழ்ச்சியில், பல அரசியல் கருத்துகளை வெளியிட்டு தமிழக அரசியல் மத்தியில் சலசலப்பை ஏற்படுத்தி இருக் கிறார். அதிலும் நான் அரசியலுக்கு வரும் சூழ்நிலை ஏற்பட்டால் பணம் சம்பாதிக்க நினைப்பவர்களை பக்கத்தில் சேர்க்க மாட்டேன் என்ற அவரது கடுமை யான வாதம் தமிழக அத்தனை அரசியல்வாதிகளையும் மறைமுகமாகத் தாக்கியதாக பார்க்கப்படுகிறது. நாட்டில் ஜனநாயகம் கெட்டுப்போய் இருக்கிறது. ஒரு மாற்றத்தை உருவாக்க வேண்டும். போர் வரும்போது பார்த்துக் கொள்ளலாம் என்று ரசிகர்கள் சந் திப்பில் அதிரடி அறைகூவலை ரஜினி விடுத்தமை ரஜினியின் அரசியல் ஆசையை திரைபோட்டுக் காட்டியுள்ள அதேவேளை இதுவரை காலமும் அவர் தருணம் பார்த்துக் காத்திருந்துள்ளார் என அவருக்கெதிரான கருத்துகள் கிளம்பியுள்ளன. இந்நிலையில் சென்னை கதீட்ரல் சாலையில் ரஜினிக்கு எதிர்ப்பு தெரிவித்து தமிழர் முன்னேற்றப்படை அமைப்பினர் ஆர்ப்பாட்டத்தில் நேற்று ஈடு பட்டனர். அந்த அமைப்பின் தலைவர் வீரலட்சுமியின் தலைமையில் நடந்த ஆர்ப்பாட்டத்தில், ரஜினி அரசியலுக்கு வரக்கூடாது என முழக்கங்கள் எழுப் பப்பட்டு, அவரது உருவ பொம்மையும் எரிக்கப்பட்டது. இதைத்தொடர்ந்து வீர லட்சுமி உள்ளிட்ட 30 பேரை போலீசார் அதிரடியாக கைது செய்தனர். ஆர்ப்பாட்டக்காரர்கள் ரஜினியை கடுமையாக விமர்சித்திருந்தனர். நீ நடிக்க வந்தியா இல்லை எங்களை அடக்கி ஆள வந்தியா எனவும், தமிழர்களை வந் தவர் போனவர் யார் வேண்டுமானாலும் ஆண்டுவிட்டுப் போவீர்களா, எங்களை ஆள நீ ஒரு தமிழனா, நாங்கள் என்ன இழிச்சவாயர்களா என தாறுமா றான கடுமையான வார்த்தைகளால் ஆர்ப்பாட்டக்காரர் திட்டியவாறு ரஜினியின் உருவப் பொம்மையை கால்களால் உதைத்தனர். கைது செய்யப்பட்ட தமிழர் முன்னேற்றப் படையைச் சேர்ந்த கி.வீரலெட்சுமி தேனாம்பேட்டை காந்திமதி திருமண மண்டபத்தில் வைக்கப்பட்டிருந்த போது, அவரிடம், "ஏன் இந்த திடீர் முற்றுகை?" என்ற ஊடகங்களின் கேள்விக்கு பின் வருமாறு பதில் கூறியுள்ளார்.ரஜினி, தமிழகத்தில் வாழ்ந்துள்ள இந்த 42 ஆண்டுகாலத்தில் தமிழ் மக்களின் என்னென்ன பிரச்சினைகளுக்காக குரல் கொடுத்துள்ளார்? காவிரி நதி நீர் பிரச்சினையில் துவங்கி, தமிழர் களின் வாழ்வாதாரப் பிரச்சினைவரை அவர் என்ன மாதிரியான நிலைப்பாட்டை எடுத்திருக்கிறார்? தமிழகத்தில், தமிழர்களால் சம்பாதித்த பணத்தை கர்நாடகாவுக்குக் கொண்டுசென்று ஒன்றுக்கு, இரண்டாக தொழிற்சாலைகளை நிறுவி அங்கிருக்கும் கன்னட இளைஞர்களுக்கு வேலை வாய்ப்பு கொடுத்திருக்கிறார். ’தலைவா’ என்று துடிக்கும் தமிழக இளைஞர்கள் ரஜினியின் கண்ணுக்குத் தெரிய வில்லையா? காவிரி நதி நீர் பிரச்சினை தொடர்பாக, கர்நாடகாவில் வாழும் தமிழர்களின் சொத்துக்கள் சூறையாடப்பட்டது மட்டுமல்லாமல், பலரது உயிர்களும் பறிக் கப்பட்டன. அப்போது, நடிகர் ரஜினி என்ன செய்து கொண்டிருந்தார்? ஆந்திரா, கர்நாடகம், கேரளா போன்ற மாநிலங்களில் இருக்கும் நடிகர் சங்கங்க ளில் ஒரு தமிழன் போட்டிபோட முடியுமா? அல்லது வாக்களிக்க முடியுமா? ஆனால், அந்த மூன்று மாநிலங்களின் நடிகர்களும் இங்கிருக்கும் நடிகர் சங்கங் களில் போட்டி போடுகிறார்கள். தங்களின் ஆளுமையைச் செலுத்துகிறார்கள். இது தமிழ் நடிகர்களுக்கு எதிரானது. இது அவருக்குப் புரிகிறதா? அல்லது புரியாதது போல இருக்கிறாரா? எல்லாவற்றுக்கும் மேலாக, தமிழகத்தைச் சுற்றி இருக்கும் மூன்று மாநிலங்களும், தமிழக மக்களின் குடிநீர் ஆதாரமாக இருக்கும் நதிகளில் தடுப்பணை கட்டுவது தொடர்பாக, ரஜினிகாந்த் இதுவரை குரல் எழுப்பி இருக்கிறாரா? நூற்றுக்கணக்கான தமிழக விவசாயிகள் தற்கொலை செய்துகொண்டபோது, ஆயிரம், ரெண்டாயிரம் ரூபாய் பண உதவிகூட கொடுக்கவில்லையே இவர். கிருஷ்ணகிரி மாவட்டத்தில்தான் எங்கள் தந்தையார் பிறந்தார், எங்கள் பூர்வீகமே கிருஷ்ணகிரிதான்’ என்று சொல்லும் இதே ரஜினிகாந்த், அந்த மாவட் டத்தைச் சேர்ந்த தமிழர்கள் பிழைப்பு தேடி ஆந்திராவுக்குச் சென்றபோது. ஆந்திர வனத்துறையால் திட்டமிட்டு படுகொலை செய்யப்படபோது ஒரு கண் டன அறிக்கையைக்கூட பதிவு செய்யவில்லையே? லட்சக்கணக்கான தமிழ் மக்கள், ஈழத்தில் கொத்துக்கொத்தாக சுட்டு வீழ்த்தப்பட்டபோது, வைக்கோல் போருக்குள் ஒளிந்திருந்தாரா ரஜினிகாந்த்? பச்சைத் தமிழன் என்று சொல்லும் இவர், இனவாத சிங்கள அரசுக்கு எதிராகக் குரல் கொடுத்திருக்கலாமே? அப்போதெல்லாம் அமைதியாக இருந்துவிட்டு, இப்போது ’போருக்குத் தயாராகுங்கள்’ என்று சொல்கிறார். உலகிலேயே முதன் முதலாக பிரமாண்ட கடற்படையை கட்டமைத்து உலகம் முழுவதும் போரிட்டு தனது எல்லைகளை விரிவாக்கியது தமிழர் இனம். அப்படிப்பட்ட இன மக்கள் வாழும் இந்த மண்ணுக்குப் பஞ்சம் பிழைக்க வந்த ரஜினிகாந்த், போருக்கு அறைகூவல் விடுக்கிறார்.! தமிழர்களுக்கே போரா?ரஜினிகாந்த் அரசியலுக்கு வரட்டும்; வரவேண்டாம் என்று நாங்கள் சொல்லவில்லை. அவரது சொந்த மாநிலமான கர்நாடகாவில் போய் அரசியல் செய் யட்டும். இனி தமிழர் அல்லாதவர் தமிழகத்துக்கு வரலாம்; வாழலாம். ஆனால் அரசியலும், ஆட்சி அதிகாரமும் தமிழர்களுக்கு மட்டும்தான்" என்றார்.


போக்குவரத்து விதிமுறை மீறல்: வீனஸ் வில்லியம்ஸ் ஏற்படுத்திய விபத்தில் ஒருவர் பலி!

டென்னிஸ் வீராங்கனை வீனஸ் வில்லியம்ஸ் ஏற்படுத்திய கார் விபத்தில் முதியவர் ஒருவர் மரணமடைந்ததால் பிரச்னை தீவிரமடைந்துள்ளது. அமெரிக் காவின் முன்னணி டென்னிஸ் வீராங்கனை வீனஸ் வில்லியம்ஸ் ஏற்படுத்திய விபத்தால் கடும் சிக்கலில் சிக்கிக்கொண்டுள்ளார். கடந்த 9-ம் தேதி காரில் சென்றுகொண்டிருந்தபோது மற்றொரு காரில் மோதியுள்ளார். இந்த விபத்தில் மற்றொரு காரில் பயணித்த 74 வயது முதியவர் ஒருவர் படுகாயமடைந்து அவசர சிகிச்சைப் பிரிவில் அனுமதிக்கப்பட்டார். இந்த முதியவர் தற்போது சிகிச்சைப் பலனின்றி மரணமடைந்துள்ளார். சிகிச்சைபெற்று வந்த முதியவர் மரணமடைந்துள்ளதால் வீனஸ் வில்லியம்ஸுக்கு பிரச்னை அதிகரித்துள்ளது. வீனஸ் போக்குவரத்து விதிமுறைகளை மீறியதால்தான் விபத்து ஏற்பட்டது என ஃப்ளோரிடா போலீஸார் தரப்பில் வழக்கு பதிவு செய்யப்பட்டுள்ளது. ஆனால், இந்தக் குற்றச்சாட்டை வீனஸ் வில் லியம்ஸ் தரப்பினர் முற்றிலுமாக மறுத்துள்ளனர்.வீனஸ் சாலையில் செல்லும்போது சிவப்பு விளக்கை மதிக்காமல் சென்றுள்ளார் என்றும் கூறப்படு கிறது.


பொம்பிள சிவாஜி ஆச்சி மனோரமா (26.5.1937-10.10.2015)

டி.ஏ.மதுரம். சி.டி. ராஜகாந்தம், சுந்தரிபாய். எம்.சரோஜா அங்க முத்து ஆகியோர் திரையுலகில் வெற்றிக்கொடி நாட்டிய காலத்திலேயே முத்திரை பதித் துக் கொண்டவர் மனோரமா.எஸ்.எஸ்.ராஜேந்திரனின் மணிமகுடம் நாடகத்தில் நடித்த போது திராவிட இயக்கத்தை விட்டு விலகி திராவிட முன்னேற் றக் கழகம் தொடங்கிய அறிஞரும் கலைஞரும் மனோரமாவை தங்களது புதிய இயக்கத்திற்கு பிரச்சார பீரங்கியாக்கினார்கள். நாடகங்களையும் அவரது மேடைப் பேச்சையும் கேட்டு கவிஞர் கண்ணதாசன் தான் தயாரித்த 'மாலையிட்ட மங்கை' படத்தில் நகைச்சுவை வேடத்தில் நடிகையாக்கினார்.தனக்கு நாயகியாக நடிக்கத் தான் ஆசை என்று மனோரமா சொன்ன போது, "நாயகியாக நடித்தால் பத்துப் படத் திற்கு மேல் காணாமல் போய் விடுவாய், நகைச்சுவை செய் 50 வருடம் இருப்பாய்" என்று அப்போது கவிஞர் சொன்னது தீர்க்க தரிசனமான வாக்கியமாக அமைந்தது. நடிகர் முத்து ராமன் குலதெய்வம் ராஜகோபால், கே.ஆர்.ராமசாமி, பிரண்ட் ராமசாமி ஆகியோரின் நாடக சபாவில் நடித்தபோது இவரோடு நடித்த ராம நாதனை மணந்தார். அப்போது மனோரமாவோடு நடித்த சுலோட்சனாவை முத்துராமன் மணந்தார். (நடிகர் கார்த்திக்கின் பெற்றோர்).நாடக இயக்குநர் வெங்கட்ராமனும் ஆர்மோனியக் கலைஞர் தியாகராஜனும் கோபிசாந்தா எனும் இவரது இயற்பெயரை மனோரமா என்று மாற்றினார்கள். மாலை யிட்ட மங்கை தொடங்கி சிங்கம் 2 வரை யில் 1,520 படங்கள் வரை நடித்துள்ளபோதும் கவிஞர் வாலி, கே.பாலசந்தர், கோமல் சுவாமி நாதன், விசு, மௌலி, சோ இவர்களின் நாடகங்களிலும் அவ்வப்போது நடித்தும் வந்தார். மனோரமாவும் விருதுகளும் 2002இல் மத்திய அரசு பத்மஸ்ரீ விருது கொடுத்து சிறப்பித்தது.அதற்கு முன்னதாக பார்த்திபனின் புதிய பாதை படத்தில் சிறந்த துணை நடிகைக்கான விருதை மத்திய அரசு வழங்கியது. 1968இல் தில்லானா மோகனாம்பாள், 1998இல் எதிர் வீட்டு ஜன்னல், 1980இல் ஒரு வாரிசு உருவாகிறது. 1981இல் பாயும் புலி ஆகிய நான்கு படங்களுக் கும் சிறந்த நகைச்சுவை நடிகைக்கான தமிழக அரசு விருது பெற்றார் கலை மாமணி மனோரமா. கலைவாணர் விருது, எம்.ஜி.ஆர். விருது, ஜெய லலிதா விருது என 3 சிறப்பு விருதுகளை யும் தமிழக அரசு வழங்கியது. ஹைதராபாத்தில் தெலுங்கு நடி கர் சங்கம் ஆறு அடி ருத்ர வீணையை வழங்கி நட்சத்திர அரசு எனும் விருது வழங்கியது. தமிழில் சக்கை போடு போட்டு வந்த இவர், இந்தி, மலை யாளம், தெலுங்கு, கன்னடம், ஒரு இலங்கை படத்தில் சிங்கள நடிகையாகவும் நடித்திருக்கிறார். தொலைக்காட்சி தொடர்களை சுமார் 11 நாடகங்கள் தயாரித்த மனோரமா, தனது மகன் பூபதியை நாயகனாக வைத்து தூரத்து சொந்தம் படத்தை தயாரித்தார். மியூசிக்ராமா எனும் இசைக் குழுவை நிறுவி தன் மகனுடன் இந்தியா முழுவதும், படங்களில் இவர் பாடிய பிரபல பாடல்களைப் பாடி வெற்றிக் கொடியும் நாட்டினார். Many Rivers to Cross எனும் ஆங்கிலப் படத்தை கொஞ்சும் குமரி எனும் பெயரில் மாடர்ன் தியேட்டர்ஸ் சுந்தரம் தயாரித்தார். இதில் மனோர மாவின் நாயகனாக மனோகர் நடித் தார். பல படங்களில் இவருக்காக பி.சுசிலா, எல்.ஆர்.ஈஸ்வரி ஆரம்ப காலங்களில் குரல் கொடுத்திருந் தாலும் இவரை தனது படத்தில் நடிக்க வைத்த கவி ஞரே அவரது இரத்தத் திலகம் (1965) படத்தில் பாடவும் வைத்தார். அது தொடங்கி ஸ்ரீ ராகவேந்திரா (1985) படம் வரை 85 படங்களில் சொந்தக் குரலில் பாடியும் உள்ளார். சிவாஜியுடன் 160 படங்கள் நடித்தவர் அவருக்கு ஜோடியாக ஞானப் பறவை படத்தில் நடித்தார். நாகேசுடன் நூற்றுக்கும் மேற்பட்ட படங்களில் ஜோடியாக நடித்த மனோரமா, திருவிளையாடல் மற்றும் தில்லானா மோகனாம்பாள் படங்க ளில் ஜோடி சேரவில்லை என்பதும் குறிப்பிடத்தக்கது. காகா ராதா கிருஷ்ணன் எம்.ஆர். ராதா, அவரது மகன் வாசு, ராதா ரவி, சோ, சுருளிராஜன், தேங்காய் சீனி வாசன், தங்கவேலு, வெண்ணிற ஆடை மூர்த்தி, சந்திரபாபு, எஸ்.எஸ். சந்திரன், கவுண்டமணி என அனைத்து நகைச்சுவை நடிகர்களு டனும் நடித்துள்ள இவர், அருந்ததி எனும் தெலுங்கு படத் தில் மிகச் சிறப்பாக நடித்ததோடு அதன் தமிழ் பதிப்பை தமிழ்நாடு முழுக்க திரை யீட்டு உரிமையையும் பெற்றி ருந்தார். அறிஞர் அண்ணாவோடு நாய கியாக மேடை நாடகமான சிவாஜி கண்ட இந்து சாம்ராஜ்யம் நாடகத்தில் நடித்ததோடு அவர் வசனம் எழுதிய 10 படங்கள் வரை நடித்துள்ளார். அண்ணா, கலைஞர் கருணாநிதி, எம்.ஜி.ஆர்., ஜெயலலிதா, என்.டி. ராமாராவ் என ஐந்து முதலமைச்சர்க ளுடனும் நடித்த பெருமை மனோரமா விற்கு உண்டு. மனோரமாவின் ஒரே மகனான ராமனாத பூபதிக்கு தனலட்சுமி என்ற மனைவியும் ராஜராஜன், மீனாட்சி, அபிராமி என்ற 3 பிள்ளைகளும் இருக் கிறார் கள். இவர்களில் ராஜ ராஜன் அவரது மனைவி இருவரும் மருத்துவர் கள். அவர்களுக்கு ஒரு மகனும் உண்டு. பேத்தி மீனாவுக்கு இரண்டு பிள்ளைகள் உண்டு. பூபதி 20 படங்கள் வரை நடித்திருக் கிறார். தில்லானா மோகனாம்பாள் படத்தில் சிறப்பாக நடித்த ஆச்சி மனோரமாவிற்கு 'பொம்பள சிவாஜி' என அடை மொழி கொடுத்தவர் இயக்குனர் ஏ.பி.நாகராஜன். அவரது இயக்கத்தில் அநேகமான படங்களில் நடித்த மனோரமாவுக்கு தமிழகத்தின் முதல் சினி மாஸ்கோப் படமான ராஜ ராஜ சோழனில் நடித்த பெருமையும் உண்டு.தமிழ்நாட்டில் உள்ள எத்தனை வழக்கு மொழி, மாநில ரீதியான மொழி களை சரள மாகப் பேசக்கூடியவர். மனோரமா என்று கண்ணதாசன் புகழ்ந்தார். தமிழ்த் திரையுலகில் பொன் விழா கண்டு ஆட்சி நடத்தியவர் ஆச்சி மனோரமா. சிங்கை எழுத்தாளர் கழகம், மலேசிய கண்ணதாசன் அறவாரியம், பினாங்கு சிவாஜி மன்றம் ஆகியவை நடத்திய நிகழ்வுகளுக்கு மனோர மாவை அழைத்து வந்த பெருமை என க்கு உண்டு. 1976 தொடங்கி அவரது இறுதி காலம் 2015 வரை அவரது அன் புக்குப் பாத்திரமாக இருந்தது இறை யருள் எனக்கு கொடுத்த பெருமை. அவரது சரீரம் மறைந்திருக்கலாம். ஆனால் அவரது புகழ் தமிழ்த் திரைப்படம் என்று ஒன்று உள்ளவரை மறையாது. காலத்தை வென்று நிற்கும் அவரது நினைவோடு. -கரு.கார்த்திக்.


மலேசியாவில் அனைத்துலக தெக்குவாண்டோ அகாடமி

(ஆர். குணா) புத்ராஜெயா,

மலேசியாவில் அனைத்துலக தெக்கு வாண்டோ அகாடமி அமைப் பதற்கான முயற்சிகள் தீவிரப் படுத்தப்படும் என்று தேசிய தெக்கு வாண்டோ சங்கத்தின் தலை வருமான டான்ஸ்ரீ எஸ்.ஏ. விக்னேஸ் வரன் நேற்று கோடி காட்டினார். மலேசியாவில் தெக்குவாண்டோ விளையாட்டுத்துறை மிகப் பெரிய வளர்ச்சியை கண்டுவருகிறது. முதன்மைப் போட்டிகளில் இருந்து தெக்குவாண்டோ நீக்கப்பட்டி ருந்தாலும், ஆயிரக்கணக்கான இளைஞர்கள் அவ்விளை யாட்டில் பயிற்சி பெற்று உலக ரீதியிலான வீரர்களாக உரு வாகி வருகின்றனர்.

Read More: Malaysia Nanban Tamil Daily on 5.3.2018


தபால் நிலைய அறிவிப்பில் தமிழுக்குப் பதிலாக வங்காள மொழி?

ஈப்போ,

பேரா, ஆயர் தாவார் தபால் நிலையத்தில் பொதுமக்களின் பார்வைக்கு வைக்கப்பட்டுள்ள ஓர் அறிக்கையில் மலாய், ஆங்கிலம், சீன மொழிக்கு அடுத்து வங்காளதேச மொழி இடம்பெற்றிருப்பது இப்பகுதி வாழ் இந்தியர்களிடையே பேரதிர்ச்சியை ஏற்படுத்தியுள்ளது.மூவின மக்கள் வாழும் இந்நாட்டில் எந்த அறிவிப்பாக இருந்தாலும், மலாய், சீன மொழிகளுக்கு அடுத்து தமிழில்தான் இடம்பெறுவது வழக்கம்.

Read More: Malaysia Nanban Tamil Daily on 18.4.2019


நாடோடி வேட்பாளர்களை நிராகரிப்பீர்

(எம்.கே.வள்ளுவன்) ஜொகூர்பாரு,

ஐந்தாண்டுகளுக்கு ஒரு முறை பொதுத் தேர்தல் வரும்போது எட்டிப் பார்க்கும் ‘நாடோடி’ வேட்பாளர்களை மக்கள் புறக்கணிக்க வேண்டும் என துணைப் பிரதமர் டத்தோஸ்ரீ டாக்டர் அகமட் ஜாஹிட் ஹமிடி மக்களை கேட்டுக் கொண்டுள்ளார்.ஐந்தாண்டுகளுக்கு ஒருமுறை வரும் இந்த வேட்பாளர்களால் மக்க ளுக்கு எவ்வித பலனும் கிட்டப் போவதில்லை என எச்சரித்த அவர் கோபத்தால் எடுக்கக்கூடிய முடிவு பின்னர் தேர்வு தவறானது என்பதை உணரும் நிலையை ஏற்படுத்தும் என்பதை சுட்டிக்காட் டினார்.  நாடோடி வேட்பாளர்களை மக்கள் புறக்கணிப் பதுடன் சேவை செய்வதில்  உறுதியாக இருக்கும் வேட்பாளர்களை வரும் தேர்தலில் தேர்வு செய்ய வேண்டும் எனவும் வலியுறுத்தினார்.

Read More: Malaysia Nanban Tamil Daily on 31.3.2018


மகாதீருக்கு மரியாதை.  பிறந்தநாள் சிறப்புத் தபால் தலைகள் வெளியீடு

கோலாலம்பூர்,

பிரதமர் துன் டாக்டர் மகாதீர் முகமட்டின் 93-ஆவது பிறந்த நாளை முன்னிட்டுச் சிறப்புத் தபால் தலைகளை போஸ் மலேசியா அடுத்த செவ்வாய்க்கிழமை வெளியிடும் என்று அறிவிக்கப்பட்டுள்ளது. ஒவ்வொன்றும் 60 காசுகள் என்ற மதிப்பில் அந்தத் தபால் தலைகள் பல்வேறு வடிவமைப்புகளில் சிறப்பு வெளி யீடாக விற்பனைக்கு வரும் என்று போஸ் மலேசியா குழுமத்தின் தலைமை செயல்முறை அதிகாரி அல்-இஷால் இஷாக் கூறினார்.

Read More: Malaysia Nanban Tamil Daily on 7.7.2018


வயதான பெண்மணி தாக்கப்பட்ட சம்பவம்!

கெலேபாங்கில் செயல்பட்டு வரும் முதியோர் இல்லத்தை மூடுமாறு மலாக்கா அரசு பணித்துள்ளது. அந்த இல்லத்தின் பராமரிப்பாளர், ஒரு மூதாட்டியை அடிப்பதைக் காண்பிக்கும் காணொளி ஒன்று சமூக வலைத்தளங்களில் வலம் வந்ததை அடுத்து இந்நடவடிக்கை மேற்கொள்ளப்பட்டுள்ளது. ஐந்து நாளில் அந்த இல்லத்தை மூடிவிட வேண்டும் என உத்தரவிடப்பட்டிருப்பதாக மாநில மகளிர், குடும்ப மேம்பாட்டுக் குழுத் தலைவர் லத்திபா ஒமார் கூறினார். காணொளி மட்டுமல்லாமல் அது ஒரு பதிவு செய்யப்படாத இல்லம் என்பதும் அது மூடப்படுவதற்கான காரணமாகும் என்று லத்திபா சொன்னார். மலாக்காவில் 73 பதிவு செய்யப்பட்ட பராமரிப்பு இல்லங்கள் உள்ளன. 20க்கும் குறைவானவை இன்னும் சமுக நலத்துறையில் பதிந்து கொள்ளாமலிருக்கின்றன. இந்த முதியோர் இல்லத்துக்கு 2015 ஆம ஆண்டிலேயே பதிவு செய்து கொள்ளுமாறு ஆலோசனை கூறப்பட்டது. ஆனால், அது இன்னும் அதைச் செய்யாமலிருக்கிறது என்றார். 10 விநாடிகள் ஓடக்கூடிய அந்த காணொளியில் வயதான மூதாட்டி ஒருவர், அந்த முதியோர் இல்லத்தை நடத்தி வரும் நபரால் கடுமையாக தாக்கப்படுவது போன்று சித்தரிக்கப்பட்டுள்ளது. அந்த மூதாட்டி வலி தாங்க முடியாமல் கதறுவதையும் அது சித்தரிக்கிறது. இதன் தொடர்பில் மலாக்க, பத்தாங் தீகா போலீஸ் நிலையத்தில் புகார் ஒன்று செய்யப்பட்டுள்ளது. கடந்த அக்டோபர் முதல் தேதியிலிருந்து தாம் அந்த முதியோர் இல்லத்தில் வேலை செய்வதிலிந்து நிறுத்திக்கொண்டதாகவும் அந்த இல்லத்தை நடத்தி வருகின்ற நபரின் கொடுமை தாங்க முடியவில்லை என்றும் தன்னை மட்டுமின்றிஅந்த இல்லத்தில் தங்கியிருப்பவர்களையும் அவர் கண்மூடித்தனமாக தாக்கி வருவதாகவும் அந்த மூதாட்டி தனது போலீஸ் புகாரில் தெரிவித்துள்ளார்.


ரஜினி அரசியலுக்கு வந்தால் வரவேற்போம்!

மதுரை: அரசியலுக்கு வருவதற்கு நடிகர் ரஜினிகாந்த் விருப்பம் தெரிவித்தால் அதனை வரவேற்பதாக மத்திய அமைச்ச்ர பொன்.ராதாகிருஷ்ணன் மகிழ்ச்சி தெரிவித்துள்ளார். 9 ஆண்டுகளுக்குப் பிறகு ரசிகர்களை சந்தித்த நடிகர் ரஜினிகாந்த் நேற்று ரசிகர்கள் மத்தியில் பேசும் போது தான் அரசியலுக்கு வர மாட்டேன் என்று நினைப்பவர்கள் தோற்றுப்போவார்கள் என்று தெரிவித்திருந்தார். மேலும் தான் அரசியலுக்கு வந்தால் பணத்தாசையுடன் இருப்பவர்களை அருகில் அண்டக் கூட விடமாட்டேன் என்று கூறியிருந்தார். இந்நிலையில் ரஜினி அரசியலுக்கு வந்தால் அதை வரவேற்பதாக திமுக செயல்தலைவ்ர மு.க.ஸ்டாலின், விடுதலை சிறுத்தைகள் கட்சித்தலைவர் திரு மாவளவன், தமிழக பாஜக தலைவர் தமிழிசை உள்ளிட்டோர் தெரிவித்திருந்தனர். மதுரை விமான நிலையத்தில் செய்தியாளர்களிடம் பேசிய மத்திய இணையமைச்சர் பொன்.ராதாகிருஷ்ணன், நடிகர் ரஜனிகாந்த் அரசியலுக்கு வந்தால் வரவேற்பதாக தெரிவித்தார். மேலும் தமிழக அரசு போக்குவரத்து ஊழியர்கள் பிரச்சனையை சுமூகமாக பேசி தீர்க்க வேண்டும் என்றும் அவர் கூறியுள்ளார்.


கழுத்து அறுத்து, எரித்து, இந்தியப் பெண் கோரக் கொலை.

இந்தியப் பெண், கழுத்து அறுக்கப்பட்டு எரியூட்டப்பட்டு மிக கோரமாக கொலை செய்யப்பட்ட சம்பவம் இவ்வட்டாரத்தில் பெரும் பரபரப்பை ஏற்படுத் தியுள்ளது. தொழிற்சாலையில் குமாஸ்தாவாக வேலை செய்து வந்த இரு பிள்ளைகளுக்கு தாயான லெட்சுமி த/பெ வரதன் (வயது 42) என்பவரே கொலை செய்யப்பட்டுள்ளார். இவரின் கொலை தொடர்பில் ஓர் இந்தியப் பெண் உட்பட மூவர் கைது செய்யப்பட்டுள்ளனர். ஜாலான் பந்திங், தெலுக் பங்லீமா காராங்கில் உள்ள அம்கோ எனப்படும் முன்பு தொஷிபா மின்னியல் நிறுவனமாக விளங்கிய தொழில்பேட்டையில் கியூ.சி. எனும் குமாஸ்தாவாக வேலை செய்து வந்த லெட்சுமியின் சடலம், நேற்று முன்தினம் புதன்கிழமை அதிகாலை 3.20 மணியளவில் கிள்ளான், ஜாலான் லங்காட், தாமான் கிளாங் ஜெயா, ஜாலான் செலாம்பீட் 25 எனும் சாலையில் எரிக்கப்பட்ட ஒரு காருக்கு அருகில் கிடந்தது கண்டு பிடிக்கப் பட்டது. கழுத்து அறுக்கப்பட்டு, முகத்தில் ஆழமான காயங்களுடன் எரியூட்டப்பட்ட நிலையில் கிடந்த லெட்சுமியின் சடலம் போலீசாரால் மீட்கப்பட்டு, கிள் ளான் துங்கு அம்புவான் ரஹிமா பெரிய மருத்துவமனையின் சவக்கிடங்கிற்கு கொண்டு செல்லப்பட்டது. முன்னதாக, சாலையோரத்தில் ஒரு கார் தீப் பற்றிக்கொண்டு எரிவதாகவும் அருகில் ஒரு பெண்ணின் சடலம் கிடப்பதாகவும் பொது மக்களிடமிருந்து கிடைக்கப்பெற்ற தகவலை தொடர்ந்து அவ்விடத்திற்கு தாமான் ஸ்ரீ அண்டாலாஸ் தீயணைப்புப்படையினர் விரைந்தனர். எனினும் அங்கு செல்வதற்குள் கார் முற்றாக எரிந்து விட்டது. எனினும் கார் நின்ற இடத்திலிருந்து சுமார் மூன்று மீட்டர் தூரத்தில் பெண்ணின் சடலம் ஒன்று கிடந்ததைத் தொடர்ந்து இது குறித்து போலீசாருக்கு தகவல் அனுப்பப்பட்டது. தென் கிள்ளான் மாவட்டப் போலீஸ் நிலையத்தின் குற்றப்புலனாய்வுத்துறை அதிகாரி ஏ.எஸ்.பி லீ கோக் ஹோங் தலை மையிலான போலீஸ் குழுவினர் சம்பவ நிகழ்ந்த பகுதிக்கு விரைந்தனர். அந்தப் பெண்ணின் உடலின் சில பகுதிகள் தீயில் எரிந்த நிலையில் காணப் பட்டது. அவரின் சடலத்தின் அருகில் மூன்று கைப்பேசிகள் கண்டு எடுக்கப்பட்டதாக போலீஸ் பேச்சாளர் ஒருவர் தெரிவித்தார். அந்தப்பெண்ணை கொலையாளிகள் காருக்குள்ளேயே வெட்டிய பின்னர் காருக்கு தீயிட்டு இருக்க வேண்டும். எனினும் அந்தப் பெண் நெருப்பில் சிக்கிய பின்னர் தன்னை காப்பாற்றிக்கொள்ள காரின் கதவை திறந்து கொண்டு ஓடியிருக்க வேண்டும். எனினும் தலையில் ஏற்பட்ட ஆழமான வெட்டுக் காயத்தி னால் அந்தப் பெண்ணால் ஓட முடியவில்லை. உயிருக்கு போராடிய நிலையில் அவர் காரின் அருகிலேயே விழுந்து உயிரிழந்து இருக்கலாம் என்று நம்பப்படுகிறது. மீட்கப்பட்ட கைத் தொலைபேசிகளில் கடைசியாக கிடைக்கப்பெற்ற அழைப்பை அடிப்படையாகக் கொண்டு சோதனை செய்ததில் நேற்று முன்தினம் நண்பகல் 12.40 மணியளவில் கிள்ளானில் உள்ள ஓர் உணவகத்தில் லலிதாம்பாள் த/பெ பத்மநாபன் (வயது 36) என்பவரையும் பின்னர் பிற்பகல் 1.40 மணியளவில் ஒரு டயர் கடையில் ரகுநாதன் த/பெ கணேசன் (வயது 29) என்பவரையும் மற்றும் கிள்ளான், தாமான் டேசாவில் 20 வயதுடைய பிரபுதேவா த/பெ ஆறுமுகம் என்பவரையும் இக்கொலை சம்பவ விசாரணைக்கு உதவும் வகையில் போலீசார் கைது செய்துள்ளனர். லெட்சுமியின் உடல் மீது நடத்தப்பட்ட சவப்பரிசோதனையில் கழுத்து கிட்டத்தட்ட துண்டிக்கப்படும் அளவிற்கு ஆழமான வெட்டுக்காயங்கள் ஏற்பட் டுள்ளன. வலது புற தாடை, இரு புற கன்னத்திலும் காயங்கள் காணப்பட்டுள்ளன. உடலின் பின்புறம் மற்றும் தலைமுடி எரிந்து காணப்பட்டது. கைது செய்யப்பட்ட மூவரும் தற்போது தடுப்புக்காவலில் வைக்கப்பட்டு பல கோணங்களில் புலன் விசாரணை செய்யப்பட்டு வருவதாக போலீஸ் பேச்சாளர் தெரிவித்தார். உயிரிழந்த லெட்சுமி, சிலாங்கூர் கேரித்தீவில் பிறந்தவர். சில மாத காலமாக தனியாக இங்கு தாமான் டேசா உத்தாமாவில் வசித்துள்ளார். கடந்த ஆண்டு டிசம்பர் மாதத்தில் தன் கணவரை அவர் விவாகரத்து செய்து கொண்டதாகவும் கூறப்படுகிறது. அவருக்கு அஸ்மிதா (வயது 14 ), விக்னேஸ் (வயது 12) என்ற இரு பிள்ளைகள் உள்ளனர். லெட்சுமியின் இறுதிச் சடங்கு தெலுக் பங்லீமா காராங் தாமான் டத்தோ ஹோர்மாட்டில் உள்ள அவரின் சகோதரர் இல்லத்தில் நடைபெற்றது. பின்னர் அவரின் உடல் கிள்ளான் சிம்பாங் லீமாவில் தகனம் செய்யப்பட்டது.


முதல்வர் பழனிசாமியை முற்றுகையிட முயற்சி! டெல்லியில் பரபரப்பு

டெல்லியில் உள்ள தமிழக முதல்வர் பழனிசாமியை பசு பாதுகாவலர்கள் அமைப்பினர் முற்றுகையிட முயன்ற சம்பவம் பரபரப்பை ஏற்படுத்தியுள்ளது. முதலமைச்சர் எடப்பாடி பழனிசாமி டெல்லியில் இன்று பிரதமர் மோடியை சந்தித்துப் பேசினார். இந்த சந்திப்பின்போது தமிழகத்துக்கு தேவையான திட் டங்களை நிறைவேற்றித் தரவேண்டுமென்று கோரிக்கை மனுவை அளித்தார். இதைத் தொடர்ந்து டெல்லியில் உள்ள தமிழ்நாடு இல்லத்துக்கு முதல்வர் பழனிசாமி சென்றார். இந்நிலையில், முதல்வரை சந்திக்க பசு பாதுகாவலர்கள் அமைப்பினர் அனுமதி கேட்டனர். ஆனால், முதல்வரை சந்திக்க அவர்களுக்கு அனுமதி மறுக்கப்பட்டது. இதையடுத்து, முதல்வர் தங்கியிருந்த அறையை பசு பாதுகாவலர்கள் அமைப்பினர் முற்றுகையிட முயன்றனர். அவர்களை காவல்துறையினர் தடுத்து நிறுத்தினர். அப்போது, இருதரப்பினருக்கும் இடையே வாக்குவாதம் ஏற்பட்டது. தமிழகத்தில் உள்ள மாட்டிறைச்சிக் கூடங்களை மூட வலியுறுத்தி இந்த முற்றுகை நடைபெற்றதால் அங்கு பரபரப்பு ஏற்பட்டது.


கிரிக்கெட் மட்டையால் அடித்து சுடுகாட்டில் புதைக்கப்பட்ட சிறுவன் - இரண்டு சிறுவர்கள் உட்பட மூன்றுபேர் சரண்

சென்னை சூளைமேட்டை சேர்ந்த 15 வயது சிறுவனை கிரிக்கெட் மட்டையால் அடித்து கொலை செய்த சம்பவம் பெரும் பரபரப்பை ஏற்படுத்தியுள்ளது.

சென்னை சூளைமேட்டில் ரோட்டோரம் வசித்துவந்த பெருமாள் ஜோதியம்மாள் என்பவர்களுடைய 15 வயது மகன் ராஜேஷ். கடந்த பொங்கலன்று சிறு வன் ராஜேஷ் காணாமல் போய்விட்டதாக பெற்றோர்கள் ஜனவரி 21-ஆம் தேதிசூளைமேடு காவல் நிலையத்தில் புகார் கொடுத்தனர். அதை தொடர்ந்து  சூளைமேடு போலீசார் இது தொடர்பாக விசாரித்து வந்தனர். தொடர்ந்து இந்த வழக்கில் முன்னேற்றம் இல்லாததால் தொய்வில் இருந்து வந்தது இந்த வழக்கு.

இதைத்தொடர்ந்து நேற்று இரவு நுங்கம்பாக்கம் உதவி ஆணையர் அலுவலகத்தில் பரத்குமார் என்ற 19 வயது இளைஞனும் 17 வயது கொண்ட இரண்டு சிறுவர்களும் சரணடைந்தனர். கடந்த பொங்கலன்று சூளைமேடு நமச்சிவாயபுரத்தில் உள்ள ஒதுக்குப்புறத்தில் கிரிக்கெட் விளையாடிக் கொண்டி ருக்கும்பொழுது அங்கு கத்தியுடன் வந்த சிறுவன் ராஜேஷ் காசு கேட்டு மிரட்டியதாகவும் அதனால் தங்களுக்குள் சண்டை முற்றியதாகவும். ராஜேஷ் கையில் வைத்திருந்த கத்தியால் குத்த ஒரு சிறுவனுக்கு சிறிய காயம் ஏற்பட்டகாகவும் அதனால் ஆத்திரம் அடைந்த நாங்கள் மூன்று பேரும் சேர்ந்து கிரிக்கெட் மட்டையால் அடித்துக்கொன்று நுங்கம்பாக்கம் சுடுகாட்டில் புதைத்ததாகவும் போலீசாரிடம் அவர்கள் வாக்குமூலம் அளித்தனர். இதை தொடர்ந்து புதைக்கப்பட்ட சடலம் தோண்டி எடுக்கபடும் என போலீசார் தெரிவித்துள்ளனர். மேலும் இந்த கொலை சம்பந்தமாக இன்னொரு சிறுவனை யும் தேடிவருகின்றனர்.


அரசு ஊழியர்களுக்கு வெ.500 ஹரிராயா அன்பளிப்பு

புத்ராஜெயா, வரும் நோன்புப் பெருநாளை முன்னிட்டு நாடு முழுவதும் உள்ள அரசு ஊழியர்களுக்கு 500 வெள்ளி வழங்கப்படும் என்று நிதி அமைச்சு அறிவித்துள்ளது. ஜூன் 9-ஆம் தேதிக்குள் 16 லட்சம் அரசாங்க ஊழியர்களுக்கு இந்த சிறப்பு ஹரிராயா நிதியுதவி வழங்கப்படும் என அது தெரிவித்தது. அதே சமயம், ஓய்வூதியம் பெறும் 770,000 முன்னாள் அரசு ஊழியர்களுக்கு தலா வெ.250 வழங்கப்படும். இவ்விரண்டு திட்டங்களுக்கும் அரசாங்கம் மொத் தத்தில் 100 கோடி வெள்ளியை செலவிடும் என்றும், அரசு ஊழியர்களுக்கும் ஓய்வூதியம் பெறுபவர்களுக்கும் இது பேருதவியாக அமையும் என்றும் நிதி யமைச்சு மேலும் கூறியது.


62 ஆண்டுகளாக காது கேளாதவராக   நடித்த கணவர்!

வாஷிங்டன்,

அமெரிக்காவில் மனைவியின் டார்ச்சரிலிருந்து தப்பிக்க, 62 ஆண்டுகளாக காது கேளாதவர் போல் நடித்த கணவர் மீது மனைவி விவாகரத்து வழக்கு தொடர்ந்துள்ளார்.அமெரிக்காவின் கனெக்டிகட் பகுதியைச் சேர்ந்தவர் பாரி டவ்சன் 84, இவர் மனைவி டோரத்தி 80. திருமணம் ஆன சில ஆண்டுகளிலேயே மனைவியின் டார்ச்சர் தாங்காமல் காது கேளாதவர் போல் பாரி டவ்சன் நடிக்கத் துவங்கியுள்ளார்.

இப்படியே 62 ஆண்டுகளை நகர்த்தி விட்ட நிலையில், சமீபத்தில் யூடியூப் வீடியோவில், கரோக்கி இசையை கேட்டு தலையை ஆட்டியபடி பாரி டவ்சன் பாடியுள்ளது சமூக வலைத்தளத்தில் வெளியானது. அதைப் பார்த்து குடும்பத்தினர் இன்ப அதிர்ச்சி அடைந்தனர் என்றாலும், அவர் மனைவியோ காது கேளாதவர் போல் நடித்து தம்மை ஏமாற்றியுள்ளாரே என நினைத்து கோபமாகி, விவாகரத்து வழக்கு தொடுத்துள்ளார்.இத்தம்பதிக்கு 6 பிள்ளைகள். 13 பேரன், பேத்திகள் உள்ளனர். அவர்கள் அனைவருமே பாரி டவ்சன்னை காது கேளாதவர் என்றே நினைத்துள்ளனர்.

இதுகுறித்து அவர் மனைவி டோரத்தி கூறியது: வீட்டில் இருக்கும் போதெல்லாம் காது கேளாதவர் போன்றே இருப்பார். அவருடன் பேசுவதற்கு சைகைகளைப் பயன்படுத்த துவங்கினேன். பின், சரியாக தெரியவில்லை என்று என் சைகைகளையும் அலட்சியப்படுத்தினார். இப்போது தான் தெரிகிறது எல்லாமே ஏமாற்று வேலை என்று என கடுகடுக்கிறார்.


அமமுக வேட்பாளர் வீட்டில் ரூ.40 கோடி பதுக்கல் - கே.டி.ராஜேந்திரபாலாஜி

சாத்தூர்,

ஏப். 3- அமமுக வேட்பாளர் வீட்டில் ரூ.40 கோடி பதுக்கி வைத்துள்ளதாக அமைச்சர் கே.டி.ராஜேந்திரபாலாஜி  கூறியுள்ளார்.

சாத்தூரில் அமைச்சர் கே.டி.ராஜேந்திரபாலாஜி நிருபர்களிடம் கூறியதாவது: டி.டி.வி.தினகரன் அ.தி.மு.க. கட்சியை கைப்பற்ற  நினைக்கிறார். அவர் முதல்- அமைச்சர் பதவி ஆசையில் வெறிபிடித்து அலைகிறார். மக்கள் நீதி மயம் கட்சி களத்திலேயே கிடையாது. ஜெயிக்க முடியாத கட்சி என்ன வேண்டுமானாலும் கூறலாம். அத்தைக்கு மீசை முளைத்தால் சித்தப்பா என்று  குறிப்பிடலாம். நாங்கள் எப்போதும் எங்களது சாதனையை கூறியே ஓட்டு கேட்போம். தி.மு.க. இந்த தேர்தலில்  அ.தி.மு.க.விடம் தோற்கும். அ.தி.மு.க. சினம் கொண்ட சிங்கம். தி.மு.க. மதம் கொண்ட யானை.

சினம் கொண்ட சிங்கத்திடம்  மதம் கொண்ட யானை தோற்று ஓடும். கொடநாடு விவகாரத்தில் முதல்-அமைச்சரை குறை கூறுகிறார் மு.க.ஸ்டாலின். இப்போது அவரது கட்சியினர் வீட்டில் கட்டுக் கட்டாக பணம் கைப்பற்றப்பட்டபோது ஏன் வாய் திறக்கவில்லை.  கொள்ளையடித்த பணம் இருந்தால் வரு மான வரித்துறையினர் சோதனை செய்யதான் செய்வார்கள். சாத்தூர் அ.ம.மு.க.  வேட்பாளர் எதிர்கோட்டை சுப்பிரமணியன் ரூ.40 கோடி பதுக்கி வைத்து ள்ளார். அவரது வீட்டிற்கு எப்போது வருமான  வரித்துறையினர் சோதனை வரும் என்று தெரியவில்லை. இவ்வாறு அவர் கூறினார்.


பார்ட்டி ஹீரோயின்

அந்த யோகா நடிகை, நடிக்க வந்த புதிதில் பார்ட்டியே கதி என்று இருப்பாராம். பிறகு தமிழ், தெலுங்கில் பிசியானதும் பார்ட்டியை குறைத்து வேலையில் கவனம் செலுத்தினார். இடையில் கொஞ்ச காலம் ஆன்மிகத்தை நாடியிருந்தவர், இப்போது மீண்டும் பார்ட்டியில் கவனம் செலுத்த தொடங்கிவிட்டாராம். அவருடைய பழைய தோழிகளுடன் பெங்களூர், ஐதராபாத் நட்சத்திர ஓட்டல்களில் அவரை காண முடிவதாகச் சொல்கிறார்கள்.


அந்நியத் தொழிலாளர்களைத் தருவிப்பதில் புதிய அணுகுமுறை.

கோலாலம்பூர்,

அந்நியத் தொழிலா ளர்களைத் தருவிப்பதில் 10 ஏஜெண்டுகள் மட்டுமே என்ற ஆதிக்கம் இனி இருக்காது. அனைத்து நாடுகளுக்கும் ஒரே மாதிரியான தருவிப்பு முறையை அரசாங்கம் அமல்படுத்தும் என்று பிரதமர் துன் மகாதீர் முகமட் நேற்று ஓர் அறிவிப்பினைச் செய்தார். சட்டவிரோத அந்நியத் தொழி லாளர் பிரச்சினையை அரசாங்கம் தற்போது எதிர்நோக்கியுள்ளது. எனவே, பொதுவான அணுகுமுறையை அமைக்க அரசாங்கம் முடிவு செய்துள்ளது.

Read More: Malaysia Nanban Tamil Daily on 15.8.2018


மலேசிய இந்தியர்களுக்கு 10 ஆண்டு பெருந் திட்டம்

நாட்டின் மலேசிய இந்தியர்கள் பெரும் எதிர்பார்ப்புடன் காத்திருந்த நீல பெருந்திட்டத்தை பிரதமர் டத்தோஸ்ரீ நஜீப் துன் ரசாக் நேற்று அறிவித்த வேளையில், இது ஒரு நாடகமோ, வெட்டிப் பேச்சோ அல்லது தேர்தல் தந்திரமோ கிடையாது என்றும், மக்களுக்கு உண்மையாகச் சேவையாற்ற வேண் டும் என்ற அரசாங்கத்தின் கடப்பாட்டை இது பிரதிபலிக்கின்றது என்றும் வலியுறுத்தினார். இப்பெருந்திட்டத்தில் வரையறுக்கப்பட்டுள்ள இலக்குகள் நிர்ணயிக்கப்பட்ட காலவரைக்குள் நிறைவேற்றப்படுவதை உறுதி செய்யும் பொருட்டு பிரதமர் துறையின் கீழ் ஒரு சிறப்புப் பிரிவு அமைக்கப்படும் எனவும், இந்த நோக்கத்திற்காக சுயேச்சையாக இயங்கு முறையும் அமல்படுத்தப்படும் என்றும் அவர் வாக்குறுதி அளித்தார். இந்தியர்களுக்கென பிரத்தியேகமாக இந்த நீல பெருந்திட்டத்தை தலைநகர் புத்ரா உலக வாணிப மையத்தில் அவர் நேற்று அறிமுகம் செய்தார். அடுத்த பத்தாண்டுகளில் இந்திய சமூகத்தினரை வலுப்படுத்துவதற்கு இத்திட்டம் வகை செய்யும் என்று அவர் தனது உரையில் தெரிவித்தார். அவர் மேலும் பேசுகையில்: கல்வி, வாழ்வாதாரம், சமூக விவகாரங்கள் உள்ளிட்ட, இந்திய சமூகத்தினரை பாதிக்கும் பல்வேறு முக்கியமான பிரச்சினைகளுக்கான தீர்வுகளை இத் திட்டம் உள்ளடக்கியுள்ளது. மலேசிய இந்தியர்களின் வரலாற்றில் இது ஓர் உண்மையான மைல்கல். கீழ்மட்ட நிலையிலிருந்து பிரச்சினைகளுக்குத் தீர்வு வழங்கப்பட வேண்டும் என்று அரசாங்கம் வலியுறுத்தியதால், இத்திட்டத்தை பூர்த்தி செய்ய ஈராண்டுகள் பிடித்தன. இதனை நாங்கள் தொடங்கும்போது, சாத்தியமான வரை அனைத்து ஏழை இந்தியர்களையும் சென்றடைய வேண்டும் என்பதே எங்கள் குறிக்கோள் என்றார். இந்த நீல பெருந்திட்டத்தில் இடம்பெற்றுள்ள அம்சங்களில் கீழ்க்காண்பவை அடங்கும்: * வரும் 2026-க்குள் அனைத்து நிலையிலுமான சிவில் சேவைகளில் 7 விழுக்காடு இந்தியர்களின் பங்கேற்பை அரசாங்கம் உறுதிப்படுத்தும்; * உள்நாட்டு உயர்க்கல்வி நிலையங்களில் இந்திய மாணவர்களின் பங்கேற்பை குறைந்தது 7 விழுக்காடாக அதிகரிக்க அரசாங்கம் தலையிடும்; * இந்திய சமுதாயத்தில் உள்ள ஏழ்மை நிலையிலான மக்களுக்கு பி.என்.பி அல்லது பெர்மோடாலான் நேஷனல் பெர்ஹாட் கீழ் வெ.50 கோடி ஒதுக்கீடு செய்யப்படும்; * 1957-ஆம் ஆண்டுக்கு முன்பு மலேசியாவில் பிறந்த அல்லது இங்கு தங்கியிருக்கும் இந்தியர்களுக்கு குடியுரிமை வழங்குவதற்கு சிறப்பு அனுமதி முறை அறிமுகம் செய்யப்படும் ஆகியன பிரதமர் அறிவித்த திட்டங்களில் அடங்கும். நாட்டில் இன்னும் சுமார் 25,000 இந்தியர்களுக்கு குடியுரிமை கிடைக்கவில்லை என்று மதிப்பிடப்பட்டுள்ளது.


பாஜகவுக்கு வாக்களிக்க கோரும் அபிநந்தன் புகைப்படம் உண்மையா?

டெல்லி:

அபிநந்தன் பாஜகவுக்கு வாக்கு கோரும் புகைப்படம் குறித்து ஆய்வு மேற்கொண்டு அம்பலப் படுத்தியுள்ளது பிபிசி செய்திகளின் உண்மை கண்டறியும் குழு.அபிநந்தன் கடந்த மார்ச் மாதம் தேசிய நாயகனாக கொண்டாடப்பட்டார். இந்திய விமானப் படை விங் கமாண்டர் அபிநந்தன் வர்தமான் இயக்கிய போர் விமானம் பாகிஸ்தான் ஆக்கிரமிப்பில் உள்ள காஷ்மீரில் பிப்ரவரி 27ஆம் தேதி சுடப்பட்டது.

பின் அவரை பிடித்து சென்ற பாகிஸ்தான் ராணுவம் சர்வதேச நாடுகளின் அழுத்தம் காரணமாக மார்ச் 1ஆம் தேதி இந்திய அதிகாரிகளிடம் ஒப்படைக்கப்ப ட்டார். அவர் ஒப்படைக்கப்பட்டபோதும் சரி அதற்கு முன்பும் சரி அவர் இந்தியர்களால் ஒரு கதா நாயகனாக கொண்டாடப் பட்டார். அப்போது அபிநந்தன் வைத்திருந்த மீசையும் இந்தியாவில் பிரபலமாகியது. இளைஞர்கள் பலரும் அபிநந்தன் போல மீசை வைத்துக் கொண்டனர். இது ஒருபுறம் என்றால் பாஜக ஆதரவாளர்கள் இவரை வைத்து பாஜகவுக்கு ஆதரவு திரட்ட தொடங்கினர்.

குறிப்பாக நமோ பக்த் (NAMO Bhakt) மற்றும் மோதி சேனா (MODI Sena) ஆகிய வலதுசாரி குழுக்கள் இதில் தீவிரமாக இயங்கி வந்தன. இதனையடுத்து தற்போது தேர்தல் நடைபெற்று வரும் சூழலில் அபிநந்தன் போன்று தோற்றமுடைய ஒருவர் தனது கழுத்தில் காவித் துணியை அணிந்துள்ளார். அதில் பாஜகவின் சின்னமான தாமரை பொறிக்கப்பட்டுள்ளது. இந்த புகைப்படம் சமூக வலைதளத்தில் பதிவேற்றம் செய்யப்பட்டுள்ளது.

அந்தப் பதிவில் "இந்திய விமானப் படை விங் கமாண்டர் அபிநந்தன் வர்தமான் பாஜக-வை ஆதரிக்கிறார். அவரும் பிரதமர் நரேந்திர மோதிக்குதான் வாக்களித்துள்ளார். இந்த சூழலில் பிரதமர் நரேந்திர மோதியைவிட வேறு எவரும் சிறந்த பிரதமர் இல்லை. நண்பர்களே, ஜிஹாதிகளும், காங்கிரஸும் உணரட்டும் அவர்களால் ராணுவ வீரர்களை உயிருடன் மீட்க முடியாது" என்று குறிப்பிடப்பட்டுள்ளது.

இந்தப் பதிவு ஃபேஸ்புக் மற்றும் ட்விட்டரில் பல்லாயிரக் கணக்கான முறை பகிரப்பட்டுள்ளது. நமோ பக்த் (NAMO Bhakt) மற்றும் மோதி சேனா (MODI Sena) ஆகிய வலதுசாரி குழுக்கள் இந்த பதிவை பரவலாக பகிர்ந்து வருகின்றன. இந்தப் பதிவை கண்ட சிலர் இதன் உண்மைத் தன்மையை அறிய இதை பிபிசியின் உண்மை கண்டறியும் குழுவுக்கு அனுப்பியுள்ளனர். இதை ஆய்வு செய்த பிபிசி இந்த புகைப்படம் உண்மையில்லை என்று கூறியுள்ளது.

இது குறித்து செய்தி வெளியிட்டுள்ள பிபிசி, அந்த விமானி தேசிய நாயகனாக கொண்டாடப்படுகிறார். அவரது மீசை மிகப்பிரபலமடைந்தது. இந்தியர்கள் அவரை போல மீசை வைத்துக் கொள்ள விரும்பினர். அபிநந்தன் போல மீசை வைத்து, மூக்கு கண்ணாடி போட்டிருக்கும் அந்த நபர் பாஜக-வின் தாமரை சின்னம் பொறித்த துண்டு அணிந்திருந்தார். அந்த புகைப்படத்தை துல்லியமாக ஆராய்ந்ததில் ஏராளமான வேற்றுமைகள் அந்த புகைப்படத்தில் இருக்கும் நபருக்கும் அபிநந்தனுக்கும் இருப்பது தெரியவந்தது. அபிநந்தனுக்கு உதட்டுக்கு கீழ் மச்சம் இருக்கும். ஆனால், இந்த புகைப்படத்தில் இருக்கும் நபருக்கு அவ்வாறான மச்சம் ஏதும் இல்லை.

அந்த மனிதருக்கு பின்னால் 'சமோசா சென்டர்' என்று குஜராத்தியில் எழுதப்பட்டிருக்கும். இதன் மூலம் இந்தப் படம் குஜராத்தில் எடுக்கப்பட்டதாக இருக்கலாம் என்று தெரிகிறது. ஆனால், குஜராத்தில் இன்னும் தேர்தலே தொடங்கவில்லை. இதற்கெல்லம் மேலாக அபிநந்தன் மார்ச் 27ஆம் தேதி இந்திய கட்டுப்பாட்டில் இருக்கும் காஷ்மீரில் பணிக்கு சேர்ந்துவிட்டார்.

மருத்துவ அறிக்கையின் படி, மருத்துவர்கள் அவரை நான்கு வாரம் ஒய்வெடுக்க சொன்னார்கள். ஆனால், முன்னதாகவே அவர் பணியில் சேர்ந்து விட்டார். அவர் இப்போதும் இந்திய விமானப் படையில்தான் பணியாற்றுகிறார். இந்திய விமானப் படை சட்டம் 1960-ன் படி விமானப் படையில் பணி யாற்றுகிறவர்களுக்கு அரசியல் கட்சிகளில் சேர அனுமதியில்லை. இந்திய விமானப் படையில் பணியாற்றுகிறவர்கள், அந்த நபர் விங் கமாண்டர் அபி நந்தன் இல்லை என்று தீர்க்கமாக சொல்லுகிறார்கள் என்று கூறியுள்ளது.


அவசர நிலை பிரகடனம் செய்வேன்-அதிபர் டிரம்ப் மிரட்டல்

வாஷிங்டன்,

அமெரிக்காவில் அவசர நிலை பிரகடனம் செய்வேன் என்று அதிபர் டொனால்ட் டிரம்ப் மிரட்டல் விடுத்துள்ளார். அமெரிக்காவுக்குள் சட்ட விரோதமாக ஊடுருவும் வெளிநாட்டினரை தடுக்க மெக்சிகோ எல்லையில் சுவர் கட்ட அதிபர் டொனால்ட் டிரம்ப் முடிவு செய்துள்ளார், அதற்காக 5.7 பில்லியன் டாலர் நிதி ஒதுக்கும்படி அமெரிக்க நாடாளுமன்றத்திடம் ஒப்புதல் கேட்டார்.

அதற்கு எதிர்க்கட்சியான ஜனநாயக கட்சியின் எம்.பி.க்கள் எதிர்ப்பு தெரிவித்து ஒப்புதல் வழங்கவில்லை. அதனால் ஆண்டு பட்ஜெட் நாடாளுமன்றத்தில் நிறைவேறவில்லை. இதனால் கடந்த 18 நாட்களாக பாதி அரசு அலுவலகங்கள் செயல்படாமல் முடங்கிக் கிடக்கின்றன.

இந்த நிலையில் அதிபர் டிரம்ப் நேற்று டெலிவிஷனில் நாட்டு மக்களுக்கு உரை நிகழ்த்தினார். அப்போது அவர் கூறியதாவது:- அமெரிக்காவுக்குள் வெளி நாட்டினர் சட்ட விரோதமாக ஊடுருவுகின்றனர். அதனால் மெக்சிகோ எல்லை வழியாக போதைப் பொருட்கள் கடத்தி வரப்படுகின்றன. இது அமெரிக்காவின் பாதுகாப்புக்கு அச்சுறுத்தலை ஏற்படுத்தி வருகிறது.

எனவேதான் அங்கு தடுப்பு சுவர் கட்ட முடிவு செய்யப்பட்டுள்ளது. அதை ஜனநாயக கட்சியினர் எதிர்க்கின்றனர். நாடாளுமன்றத்தில் ஒப்புதல் தர மறுக்கின்றனர். அதனால் எத்தனை அமெரிக்கர்கள் ரத்தம் சிந்த வேண்டும் என எதிர்பார்க்கின்றனர் என்றார்.மேலும் அவர் கூறும் போது சட்டவிரோதமாக ஊடுருவும் வெளிநாட்டினரால் நடந்த கொலைகளை பட்டியலிட்டார். இந்த நிலை தொடர்ந்தால் எனது அதிபர் அதிகாரத்தை பயன்படுத்தி நாட்டில் அவசர நிலையை பிரகடனம் செய்வேன்.

அதன் மூலம் மெக்சிகோ எல்லையில் தடுப்பு சுவர் கட்ட தேவைப்படும் நிதியை நாடாளுமன்ற ஒப்புதல் இன்றி என்னால் பெற முடியும் என்றார். தென் மேற்கு எல்லை பகுதியில் சுற்றுப் பயணம் மேற்கொள்ள இருக்கிறார். அதற்கு முன்னதாக தேசிய அளவில் அவசர நிலை பிரகடனம் செய்வாரா என்பது குறித்த தகவல் முழுமையாக வெளியாக வில்லை.

அதேநேரத்தில் எல்லையில் சுவர் கட்ட டிரம்ப் உத்தரவிட்டால் சட்டப்பூர்வ நடவடிக்கை மேற்கொள்ளப்படும் என ஜனநாயக கட்சி உள்ளிட்ட எதிர்க்கட்சி எம்.பி.க்கள் தெரிவித்தனர்.


புதிய கிரகங்களாக உருவாகும் வால் நட்சத்திரங்கள்: நாசா விஞ்ஞானிகள் கண்டுபிடிப்பு

வாஷிங்டன்:
 ஹவாய் தீவில் சக்தி வாய்ந்த அதிநவீன டெலஸ் கோப்புகளை அமெரிக்காவின் நாசா விண்வெளி மையம் நிறுவியுள்ளது. இதன் மூலம் விண்வெளியில் உலாவரும் புதிய கிரகங்கள், கோடிக்கணக்கான நட்சத்திரங்கள் மற்றும் வால் நட்சத்திரங்கள் கண்டுபிடிக்கப்பட்டு வருகின்றது.
இந்த நிலையில் வால் நட்சத்திரங்களின் உடைந்த நீள் வட்டவளையங்கள் ஒன்றிணைந்து புதிய கிரகங்களாக உருவாகியுள்ளதை சமீபத்தில் நாசா விஞ்ஞானிகள் கண்டுபிடித்துள்ளனர். இவை பூமியை போன்று பல மடங்கு அளவு கொண்டவை என விண்வெளி ஆய்வு விஞ்ஞானி ஜான்ஸ் கோப்கின்ஸ் தெரிவித்துள்ளார்.
நீள்வட்ட வளையங்கள் அதிக அளவிலான கார்பன் உள்ளிட்ட பல்வேறு மூலக் கூறுகளால் ஆனது என்றும் அவர் கூறியுள்ளார். இந்த புதிய கிரகங்கள் சூரிய மண்டலத்தில் இருந்து 3 மடங்கு தொலைவில் இருப்பது நாசா நிறுவிய டெலஸ் கோப்புகள் மூலம் கண்டுபிடிக்கப்பட்டுள்ளது.


எனக்கெதிராக தவறாக குற்றம் சாட்டுபவர்கள் மீது வழக்கு தொடுப்பேன்

பெட்டாலிங் ஜெயா, தனக்கு எதிராக அடிப்படை யற்ற குற்றச்சாட்டுகளை தொடுப்பவர்கள் மீது வழக்கு தொடுப்பேன் என்று டத்தின்ஸ்ரீ ரோஸ் மா மன்சோர் எச்சரித்துள்ளார். அடிப்படையற்ற மற்றும் அவதூறான குற்றச்சாட்டுகளுக்கு பிரதமர் டத்தோஸ்ரீ நஜீப் துன் ரசாக்கின் துணைவியார் டத்தின்ஸ்ரீ ரோஸ்மா மன்சோர் இலக் காகி வருகிறார் என்று நூர் ஹஜ்ரான் முகமது நூர் வழக்கறிஞர் நிறுவனம் ஓர் அறிக்கையில் தெரிவித்துள்ளது. இத்தகைய தாக்குதல் எல்லாம் போலியான குற்றச்சாட்டுகளை தாங்கி வருபவை. ரோஸ்மாவின் நல்தோற்றத்திற்கு களங்கம் கற்பிப்பவை. இவரின் நற் பெயருக்கு மாசுபடுத்தும் நோக்கில் இவை எல்லாம் செய்யப்படுகிறது.சமூக வலைத்தளங்களில் காணப்படும் இதுபோன்ற அவதூறுகளை நாங்கள் அணுக் கமாக கண்காணித்து வருகிறோம். அவதூறான மற்றும் பொய்யான அறிக்கைகள் விடுப்பது குறித்து பொதுமக்கள் கவனமாக இருக்க வேண்டும் என்று இந்த வழக்கறிஞர் நிறுவனம் தனது அறிக்கையில் வலியுறுத்தியுள்ளது.


3 கோடி மக்களை படுகொலை செய்ய திட்டம்

சர்வதேச அளவில் கொடிய நோய்களை பரப்பி சுமார் 3 கோடி மக்கள் தொகையை ஐ.எஸ் தீவிரவாதிகள் கொல்லும் சூழல் உருவாகியுள்ளதாக உலக கோடீஸ்வரரான பில் கேட்ஸ் எச்சரிக்கை விடுதுள்ளார். இங்கிலாந்து தலைநகரான லண்டனில் உள்ள Royal United Services Institute நிறுவனத்தில் நடை பெற்ற நிகழ்ச்சி ஒன்றில் பில் கேட்ஸ் நேற்று பங்கேற்றுள்ளார். அப்போது, சர்வதேச அளவில் தீவிரவாதிகள் மூலம் மக்கள் எதிர்க்கொண்டு வரும் பிரச்சனைகள் தொடர்பாக பேசியுள்ளார். அதில், அணுகுண்டு ஆயுதங் களை விட தீவிரவாதிகள் தற்போது புதிய ஆயுதங்களை பயன்படுத்தி வருகின்றனர். அதாவது, பெரியம்மை உள்ளிட்ட கொடிய நோய்களை மக்கள் மத் தியில் பரப்புவதன் மூலம் சுமார் 3 கோடி மக்கள் வரை கொல்லப்பட வாய்ப்புள்ளது என பில்கேட்ஸ் எச்சரிக்கை விடுத்துள்ளார்.நவீன உலகத்தில் ஒரு நாட்டில் இருந்து மற்றொரு நாட்டிற்கு மிக எளிதாக மக்கள் சென்று வருகிறார்கள். இதுபோன்ற ஒரு சூழலில் கொடிய நோய்களை பரப்பினால் அவை பல நாடுகளில் வேகமாக பரவி கோடிக்கணக்கான உயிர்களை பலி வாங்கும். உதாரணத்திற்கு, கடந்த 1919-ம் ஆண்டு ஸ்பெயின் நாட்டில் பரவிய கொடிய நோய் ஒன்று 10 கோடி மக்களை பலி வாங்கியது. இதே போன்ற ஒரு கொடிய நிகழ்வு மீண்டும் நடக்காமல் இருக்க உலக நாடுகள் எச்சரிக்கையாக இருக்க வேண்டும். பலவீனமான நாடுகளில் முன்னெச்சரிக்கை பாதுகாப்பு நடவடிக்கைகளுக்காக பணக்கார நாடுகள் அதிகளவிலான நிதியுதவியை அளிக்க வேண்டும். பிரித் தானிய அரசும் இதில் மிகுந்த அக்கறை செலுத்த வேண்டும். வேதிப்பொருட்கள் மற்றும் நோய்களை பரப்பி தாக்குதல் நடத்த முயற்சித்து வரும் தீவிர வாத அமைப்புகளை ஒழிக்க உலக நாடுகள் ஓரணியில் திரள வேண்டும் எனவும் பில்கேட்ஸ் கோரிக்கை விடுத்துள்ளார்.


ராகுலுக்கு அலை அடிப்பதற்கு வாய்ப்பே இல்லை: தமிழிசை சௌந்தரராஜன் பேட்டி

ராகுலுக்கு அலை அடிப்பதற்கு வாய்ப்பே இல்லை என்று பாஜக மாநிலத் தலைவர் தமிழிசை சௌந்திரராஜன் கூறியுள்ளார். ஐந்து மாநிலத் தேர்தல் முடிவுகள் குறித்து தனியார் தொலைக்காட்சி ஒன்றில் கருத்து தெரிவித்த அவர்,

ராகுல் அலை வேலை செய்திருந்தால் மத்தியப்பிரதேசத்தில் 20, 30 தொகுதிகளுடன் நின்றிருக்க வேண்டும். ராஜஸ்தானில் 30, 40 தொகுதிகளுடன் நின்றிருக்க வேண்டும். ராகுல் அலை வேலை செய்கிறது என்றால் நாங்கள் இவ்வளவு பக்கத்தில் வர முடியாது. ராகுல் அலை வேலை செய்யவில்லை. ராகுல் அலை மிசோரத்தில் வேலை செய்யவில்லையா. ராகுல் அலை தெலுங்கானாவில் வேலை செய்யவில்லையா. ராகுல் அலை என்றால் எல்லா இடத்திலேயும் வேலை செய்ய வேண்டும். ராகுலுக்கு அலை அடிப்பதற்கு வாய்ப்பே இல்லை.

ராகுலுக்கு அலை இல்லை என்பதை அந்த கூட்டணிக் கட்சிகளே ஒப்புக்கொள்கிறார்கள். அந்தக் கூட்டணியில் உள்ளவர்களே உங்கள் பிரதமர் வேட்பாளர் யார் என்றால் பெயரை சொல்ல மறுக்கிறார்கள். ராகுலை தவிர்த்து வேறு யாரையாவது பிரதமர் வேட்பாளர் என்று சொன்னால் கூட்டணி கலைந்து விடும்.

எங்களின் உறுதியான நிலைப்பாடு 2019ல் நரேந்திர மோடியின் தலைமையில் மறுபடியும் ஆட்சியை அமைப்போம். ராஜஸ்தான், மத்தியப் பிரதேசம், சத்தீஸ்கரில் இதற்கு முன்பு எவ்வளவு பாராளுமன்ற உறுப்பினர்களை பெற்றோமோ, அதே அளவு பாராளுமன்ற உறுப்பினர்களை பெற்றதோடு அல்லாமல் தமிழகம், கேரளம், கர்நாடகம், ஆந்திராவிலும் இடங்களை பிடிப்போம். இவ்வாறு கூறினார்.